
GVIL THEOD. STREVBERI AD FRANC. DOR. GERLACHIYM 

EPISTOLA FAMIUARIS. 



Ecce adest quidam gratulabundus ante fores, libellum in manibus ge- 
stans. Pultat; introit. »Ecquis bic est?* Quem bene nosti. Sic infit: 
Quod bonum felix faustumque sit , Gerlachi doctissime et amicissime 1 ex 
animi sententta tibi gratulor illum diem, quo ante hos viginti et quinque 
annos huc Basiliae migrasti, hunc larem familiarem amplexus es, munusho- 
norifice ad te delatum, tanta laude usque huc gestum, feliciter suscepisti. 
Mirarisne, quod ego hanc gratulandi provinciam susceperim? Ipse prope 
miror; excusabo quoad potero. Nunquam enim obliviscar, quamvis gra- 
tissimam habeam memoriam clarissimorum Germaniae* doctorum, qui adie- 
cere paullo plus artis, a te mihi primo contigisse accuratius in antiquis 
litteris doceri, qui omnes circum doctores diligentissimus eras. Accedit 
quod in magno discipulorum grege ex exiguo eorum numero me esse intel- 
ligo, qui eandem ac tu studiorum rationem ingressi sunt. Sed probe iam 
scio, plus ponderis et momenti gratulationem habituram fuisse, si a viro 
auctoritate, dignitate, amplitudine pollente profecta esset, quam a me pe- 
dario, quem scilicet quinqueviris academiae et paedagogio curandis in par- 
tem curarum vocare usque huc non placuit. Qua de re si qua offensiun- 
cula nuper facta est animi mei, durius quidem id accipere nolui, sed Uben- 
ter tne dedi ad lenitatem , in eam tamen spem sententiamque ingressus, fore 
ut studia mea viris amplissimis tandem probarentur. Nam vix in animum 
induco ut credam, eo perventum esse apud nos, ut crumenae, prosapia, 
operosa parentum cohors, suppalpandi denique artes maiora et potiora sint 



ad munera capessenda adminicula, quam ipsa virtus. Sed ut ad rem re- 

deam, ad celebrandum diem tibi otnnibusque, qui olim tuis scboiis inter- 

fuerunt, festum, pro virili parte quaedam tribuere malui, quam Harpocra- 

tem agere vel ad Kalendas Graecas antesignanum exspectare; nisi forte sig- 

num praetulit vir clarissimus, summe mibi colendus, qui nuper inter epu- 

las vitae tuae scbolasticae curriculum versibus baud inconditis lepidissime 

delineavit. Quamquam non eram nescius, cum haec litteris mandarem , fore 

ut hic noster labor non tam in hominum doctorum reprehensiones, quam 

in eorum rumores, qui ubique apud nos primas agere partes consueverunt 

incurreret. Verum satis videbor mihi fecisse , si tu aliique, quos veneror, 

viri docti me non Caeritibus tabulis dignum nec laureolam in mustaceo quae- 

* 
sivisse iudicaveritis. 

Ad extremum nescio quo modo animo afficior, dum Deum optimum 

maximum pro felicitate tua , Gerlachi humanissime , in vota voco. Erit qui 

tibi post quinque lustra iterum circumacta, si vita suppeditat, munus per 

dimidiatum saeculum feliciter gestum gratulaturus sit. Sed, quippe mortales 

sumus, omnis huiusce rei ratio summo rerum et hominum rectori est com- 

mittenda. Utinam te ille immortalis clementissimus cum domo tota in lon- 

gum aevum conservet ! Utinam in caput tuum larga clementiae divinae 

dona effundat, calamitates averruncet! Faxit te, quatenus mortalibus con- 

cessum est, ab omni parte beatum! 



£crip?i Kal. Jaquar- 



H 



De versibus Saturniis quae fuerint nuperin medium prolatae sententiae, 
neminem fugit inter homines doctos. Scilicet duumviri clarissimi , doctores 
Bonnenses, ea quae grammatici veteres de hoc versu tradiderunt quaeque 
inde metricorum nostrae aetatis princeps, God. Hermannus, ad artem et 
praecepta revocavit, tollere atque evertere et novam quandam normam, 
ad quam veteres illi versus dirigerentur , praescribere conati sunt.*) Quod 
quamvis communi fere criticorum consensu parum feliciter factum sit , neque 
tamen omnia plane ex vano hausta videntur, neque in verba Hermanni 
nimis argute quaedam exponeutis iurandum esse semper mihi visum est. 
Quare satis causae esse ratus rei recognoscendae et retractandae neque hos 
Soterici lectos aversatus , quae veteres , quae recentiores de illorum versuum 
ratione traderent, etiam atque etiam examinare, quo modo reliquiae, tenuis- 
simae sane, cum praeceptis congruerent, videre, exinde mihi sumere, 
quid de versuum natura, ratione, usu, sano iudicio statui posset, institui. 
Cuius quidem operae fructus cum mox sim daturus in manus hominum 
doctorum, occasionem scribendi nactus quaedam ante illorum iudicio exa- 
minari volui eaque proposui, de quibus mihi haud recte iudicatum esse 
videbatur. 

Saturnium veterem Romanorum versum appellatum esse, inter omnes 
constat. JVeque magna quaestio est , quam diu in usu fuerit. Ex testimo- 
niis enim eorum, qui et nominis et rei mentionem faciunt, colligi potest, 
quidquid veterum versuum Romanorum ante Ennii aetatem superfuerit, 
postbac hoc nomine appellalum esse. Nam id teneamus necesse est , En- 
nium illum veterem versum, quippe horridulum atque incomptum, indu- 
cendo heroicum sive, ut ipse dixit, longum, penitus fugasse atque abole- 
visse. Quod factum est eo tempore, quo annalium libros elaboravit, id 
est medio fere saeculo sexto urbis vel paullo postea. Neque vero nomina 
poetarum ignoramus , qui ex hoc genere magnam laudem adepti sunt. Ete- 
nim Cicero, quem tamen Saturniorum nomen latet, diserte Naevii bellum 
Punicum et Livii Odysseam Latinam laudat. Addit praeterea Varro , anti- 



') De versu, quem vocant, Saturnio. Scripserunt Henr. Duntzer et Laur. Lersch. 
Bonnae 1838. 

quorum vatum effata , quibus , ut Fauni, cecinerint futura, huc perlinere. 
Denique Festus et a Naevio bellum Punicum his versibus scriptum et a 
multis aliis plura composita esse affirmat. Inter haec variae quoque inscrip- 
tiones a multis viris doctis relatae sunt, apud quos ita inveteravit haec sen- 
tenlia, ut vix tollenda videretur. Sed hoc disputationis nostrae propositum 
testo, ut videamus, quo iure id factum sit. — Ordiamur 



/. De neniis et inscriptionibns sepulcralibus. 

Acerbius vix quidquam accidere potest homini, cui vita summum est 
bonum, quam si haec vita, quae ei erat carissima, immiti morte dissolvi- 
tur. Cuius rei quo minus ratio intelligitur , eo vehementius doloris signa 
erumpunt. Alii igitur vestem et capillos scindere, in squalore et sorde 
iacere, maerore et lacrimis confici, alii maestas voces edere, querelis et 
ululatibus auras implere. Mox ubi, tempore interiecto, animus aliquantum 
acquievit ac temperatior factus est, etiam doloris sensus molliores redeunt, 
quaeque principio nihil nisi dissoni et feroces clamores postea in certe de- 
scriptos cantus immutantur. Hac igitur de causa Graeci aliiqoe populi, 
Phoenices, Cyprii, Aegyptii, mutato nomine, Linum canere solebant. 
Phryges et Cares tibiae lugubris inveotores et cultores perhibentur.*) Apud 
Romanos procul dubio eadem neniarum origo, quae in bominum indole ac 
natura posita est. De quibus, quia inscriptionum sepulcraliuin quasi fons 
esse videbantur, boc loco pauca eiponenda sunt. 

Quod primum vocabuli etymon attinet, quod sit, parum liquet. Va- 
ria quidem et inter se diversissima Festus et Paulus Diaconus proponunt. 
»Sunt,« inquit Paulus, 2 ) »qui eo verbo finem significari putant. Quidam 
volunt naeniam ideo dici, quod voci similior querimonia flentium sit. Qui- 
dam aiunt ductum nomen ab extremi intestini vocabulo; Graeci enim viu- 
tov extremum dicunt , sive quod chordarum ultima vtctxr\ dicitur, extremam 
cantionis vocem naeniam appellaverunL tt Quibuscum ipsius Festi verba con* 
spirant. 3 ) Cicero, 4 ) antiquitatis Romanae peritissimus , originem Graecam 



1 ) Herod. 2, 79. Glem. Alex. strom. 1. p. 306 Sylb. 

2 ) Excerpt. ex Festo p. 105 Lindem. 

3) P. 175. 

*) De legg. 2 , 24 $. 62. w Reliqua sunt in more — honoratorum virorum taudes 
in coucione memorentur easque etiam canius ad tibicinem prosequatur, cui iiomen neniae : 
quo vocabulo etiam Graecis cantus lugubres nominanlur.« 



L 

vocabulo" adscribere videtur , cum etiam Graecis caoius lugubres nenias no- 
minari dicat. He&ychius vrjwQt&LV idem esse ac ftQTjvtiv^) Jul. Pollux 
vrjvlavov Phrygium esse vocabulum scribit. Phryges enim esse tibiae lu- 
gubris inventores; ab his Cares eam accepisse, quorutn mulieres demortuos 
ad sepulcra cantibus prosecutae sint. Num vocabulum igitur a querimonia 
quadam flentium vrjvl ortum sit, quemadmodum elegi ab 1 tiyeiv dicti esse 
feruntnr, non facile dixerim. Doctissimus Scaliger Phrygium quidem in- 
venium, sed Hebraicae et Syriacae originis nenias esse voluit. 2 ) Certum 
est, in cultu funebri Romanorum iam antiquissimis temporibus plurainesse, 
quae aiiunde petita videantur; nam antiquis Romanis, ut ait Cdesar apud 
Salustium, superbia non ohstabat, quo minus aliena instituta, si modo proba 
erant, imitarentur. Subulones igitur, Etruscorum tibicines, saepius Romam 
acciti, e Phrygia magna mater a. u. 549 Romam asportata, praeterea mu- 
lierum mercede conductarum, quae flerent mortuosque collaudarent , usus 
fortasse ex oriente petitus est. Neniarum vocabulum antiquissimis Roma- 
nis igootum erat; nam eiulationem lugubrem lessum et carmina mortualia 
nugas dicebant. 3 ) 

Et baec quidem de nomine; de re nulla est dubitatio. Neniae erant 
eantus lugubres inter exsequias a mulieribus mercede conductis, quibus 
praeficis ^nomen,*) ad tibias cantitati.5) Quibus cantibus laudes mortuorum 
praeficae celebrasse traduntur, et, quod facile quis crediderit, noo expo- 
litis quidem iustisque versibus, sed, teste Nonio, inepto et incondito carmine. 
Gellius quoque nenias levissimi generis carmina fuisse auctor est, qui Do- 
mitium quendam grammaticum ita declamantem induxit : » vos philosophi mera 
estis, ut M. Cato ait, mortuaria glossaria; namque colligitis lexidia, res 
tetras et inanes et frivolas, tanquam muUerum voces praeficarum." 6 ) Quo 



'} Hesych. rrfWQifcvta: ^orjvovvta, XaXovvta. Pollux lib. IV. segm. 79 ed. Wett- 
stein 1706. to 91 vtivlatov icvi filv $ovytov, ^lnmova^ 6* avrov [ivrjftovevst. Vocabulum 
neniarum eum Graeoo vv£, w**o£a> conaerere, quia cantilenae ad somnum capiendum 
dictae ita vooatae sint ( quod Hartung statoit : Relig. der Rbmer 11. 274 ) , non e»t veri 
simile. 

2 ) Ad Varr. de Ung. lat. p. 226 sq. ed. Bip. 

3 ) L. Aelius Stilo apod Gio. de legg. 2, 23; Plaut. aainar. 4. i. 63. 

4 ) Varro de Hng. lat. VI. p. 94. Bip. et ib. Naevius; Luciliui fragm. XXII. 1; 
Nooiu* ed. GerL p. 47. 

5 ) Cic. de legg. 2, 24 £. 62; Featuft p. 175; Paul. Diac. exc. p. 105 ed. Lindem.; 
Nonin» p. 99. ed. GerL 

6 ) Noct. Att. 18. 7. 3. 

factum est , ut uoumquodque poematium , quod erat exiguum , tenue , vile, 
poslea nenia diceretur. 1 ) 

Si igitur neniae, quibus antiquitus apud Romanos mortuos proseque- 
bantur, vilia quaedam carmina erant, a mulierculis vulgaribus jdicta, iure 
aliquis illis inter carmina, quae dicuntur popularia et trivialia, locum as- 
signaverit. Qualia autem fuerint, hodie vix accuratius dici potest, nullo 
eius generis exemplo exstante. Nec eo secius de illis cogitationem sibi in- 
formavit vir ingeniosissimus Niebuhrius, qui, dum nenias cum carminibus 
olim in epulis de clarorum virorum laudibus canlitatis componit, eo usque 
procedit coniecturae, ut haec ipsa carmina de clarorum virorum laudibus 
atque virtutibus multis saeculis ante Catonis aetatem cantitata ex neniis 
primum profecta esse dicat. Neque ita illa carmina convivalia , quorum 
interitum Cicero conquestus sit, prorsus interiisse addit; in sepulcris enim 
Scipionum versus exstare, qui aperte nenias referant. 2 ) 

Cumulatae hae inter se coniecturae, si quaeris quo fundamento nitan- 
tur, facile memineris, eas cum illa notissima Niebuhrii sententia cohaerere, 
ex qua totam antiquiorem Romanorum historiam e carminibus epicis con- 
textam esse voluit. Cui quidem sententiae, omnibus fere argumehtis his- 
toricis destitutae, quamvis acriter inhaerens, nemini tamen hominum docto- 
rum , quod sciam , penitus persuasit. Cuius de infirmitate quia multi dixere, 



*) Plaot Bacch. 4. 8. 46 soricioa oeoia; Horat. epist. I. 1. 63 poerorum oeoia 
(oode Hesych. vrjviatog: naidaQioidrjg vopog); Aroob. 7, 32 ootricom leoes oeoiae; Hor. 
epod. 17 , 29 et Ovid. art. am. 2 , 102 Marsa oeoia. Phaedr. 3. 1. 10 de fabolis : viles 
oeoiae. 

2 ) Ntobuhr rom. Gesch. 4le Aofl. I. 270 sqq.: »Und so mochteo wir, ohne es zu 
beachten, im Resitz solcher Lieder sein, die Gicero fur ganz verloren achtete: deoo es 
wird doch wohl kaum ein Zweifel gegen deo Gedankeo erhobeo werden kbnnen, dass 
die in Versen gefassten Inschriften aof deo alteslen Sargen in der Groft der Scipionen 
nichts aoders sind, als, sei es die ganze Nenie, oder der Anfang derselben. In dieseo 
Gedeokschrifteo zeigt sich eine Eigenlhiimlichkeit jeder Volkspoesie , die vor allen in der 
oeo-griechischeo aoffalleod stark hervortritt. Ganze Verse ood Gedanken werden Elemente 
der dichterischen Sprache wie eiozeloe Worte; sie geheo aos allgemeio verbreiteten altern 
Stiickeo hioiiber io oeo entstehende, geben ihnen , weoo aoch der Sanger einem grossen 
Stoff oicht geoiigt , dichterische Farbe ood Haltong.a Eodem fere modo Hartung Relig. der 
Rbmer I. 289: »Wenn es auch immerhio gewiss ist, dass die Nanien io vielen Fallen , 
zomal der spatero Zeit, leeres Klagegeschrei ood iibertriebeoe Lobredoerei enthalten 
haben, so lehrt doch schon die Vernanft, dass die Loblieder solcher Maoner , von denen 
wircklich Riihmliches zo vermeldeo war, auch der Wiirde ihres Lebeos angemessen ge- 
weseo seien; ood dann konnen sie sich auch wohl im Gedachtoisse des Volks erhalten 
habeo. Uod hiebei war man gewissermasseo gezwoogeo der Vorfahren zo gedenken , de- 
ren Togeodeo immer der Masstab ood das Vorblid fdr die Spatern blieben.« 

praetereundom puto, sed ad id animum adverti velim, cum illa celebratis- 
stina coniectura etiam haec singula , carmina convivalia e neniis profecta , 
neniarum vero reliquias in sepulcris Scipionum exstare videri , quasi latiore 
fundamento sublato, corruere atque collabi. Illa igitur abnuens, haec au- 
tem defendens nonne similis est ei, qui, radicum fibris evulsis, ramos am- 
putare recuset? Ceterum haud scio an Niebubrius , ut carminibus conviva- 
libus, sic neniis, vim iusto maiorem tribuerit. Si enim verum est, quod 
ex locis supra allatis patet , nenias a mulierculis mercenariis laudandi gratia 
cantitatas carmina incondita, incomposita etmeras nugas fuisse, quo modo 
monumentis maximorum virorum inscribi potuerunt? — At, priusquam 
iapidi inciderentur, a viris doctis excultae atque expolitae sunt. — Sed tum 
neniae esse desierunt. — Accedit quod in Scipionum sepulcris, in quibus 
sane nulla vilissimorum illorum carminum vestigia deprehenderis , nec Ci- 
cero, nec Livius , nec alius quisquam scriptor, qui monumentorum Scipio- 
num mentionem facit, taie quid factum esse innuit. Et non solum de hu- 
ius familiae clarissimis monumentis hac de re altum scriptorum silentium 
est, sed etiam nusquspn alias apud Romanos unquam nenias monumentis 
inseribere in more fuisse memoriae proditur. Quotquot lapidum ab anti- 
quissimis inde temporibus usque ad saecula Christiana e terra effossum 
est, varia quidem pietatis et amoris signa et dicta, multa insuper versibus 
dactyKcis, elegiacis, trochaicis, iambicis conscripta emerserunt ,*) sed nulla, 
quae ad veteres nenias pertineant vel iUas unquam inscriptionum loco fiuisse 
confirment. 2 ) 

Sed de neniis hactenus ; iam tempus est , ad id quod instituimus , per- 
gere. 

Nihil igitur ex hac speciosa Niebuhrii sententia certi enavigat, nisi 
hoc, fieri potuisse, ut eiogia monumentorum Scipionum rhythmo quodam 
sive versibus conscripta essent. Quod num vere factum sit, primum nunc 



1 ) Gf. sepulcralia apud OreU. inscript. II. Nro. 4827 sqq. ; Meyer anthol. Nro. 1144 sqq* 

2 ) Virum doctissimum in bac re adsentientem habeo non quemque, sed eum, quem 

eqoidem plurimi facio, ZeUiurn, qui in libro : Ferienschriften II. p. 187 in hunc modum 

disseruit : » Keine Nachrichten deuten darauf hin , dass eine solche Anwendung der Ne- 

nien bei Abfassung der Grabschriften stattgefunden habe. Der Umstand aber , dass die 

Grabschriften der Scipionen in Versen abgefasst sind , entscheidet hier nichts ; denn abge- 
sehen dayon , dass iiberhaupt die metrische Form in so vielen Fallen yon dem Alterthum 
fur Inschriften gewahlt wurde, so waren Grabschriften in Versen bei den Romern im 
allgemeinen Gebraoch, wie so viele Denkmaler, wenn auch freilich nicht aus so friiher 
Zeit, beweisen. 

accuratius videndum est, deinde examinandum , num versus illi Saturnio- 
rum indolem prae se ferant? Utrumque iterum Niebubrius statuit atque 
auctoritate sua longum clarissimorum virorum agmen secum traxit.*) Sed 
autequam hac ipsa de re dicamus, paucis exponendum videtur, quid vir 
doctissimus de versuuro Saturniorum conformatione statuerit. 

Virorum doctorum, quorum hac in re Niebuhrius quasi antesignanus 
est, paucissimi quique fortasse intellexerunt, et quae vera fuerit illius sen- 
tentia, et quot per discrimina ducem incertum rerum suarum secuti sint. 
Scilicet dum Niebuhrius Scipionum monumenta versibus Saturniis con- 
scripta esse pronuntiat, plerique de illis Saturniis cogitarunt, quos Teren- 
tianus Maurus, auctor valde bonus, clauda parte dimetri iambici, iunctis 
tribus trochaeis, constare dixit, quorum exemplum hoc est: 

*^— JL -*— ' JL. «— JL «w- I JL. •*__- ._L *____■ JL. *— - 

Neque dubium esse potest , quin etiam in hunc modum Saturnios com- 
paratos esse voluerit. Qua tamen in re id mirabile visum est, quod vir 
doctissimus versiculos inscriptionis Barbati non nisi quattuor accentuum sig- 
nis insignivit. Restabat igitur obscurum quoddam , quod nuperrime demum 
enodatum est. Apparuit enim , Niebubrium sibi non constitisse , sed mirum 
in modum sententiam variasse atque mutasse, 2 ) denique singularem omnino 
et a ceterorum grammaticorum doctrina prorsus abhorrentem de versu Sa- 
turnio cogitationem animo concepisse. Accedit quod non minus admirabile 
Diintzerus nuper e fama haud spernenda tradidit, Niebuhrium olim audito- 
ribus suis in scholis exposuisse, Saturnium versum quattuor constare Bac- 
chiis sive esse tetrametrum Bacchiacum, ita tamen, ut in Bacchii locum 
etiam Spondeus succedere posset. 3 ) Cuius exemplum 

^___ » 9 j ^^ _____ J__ | ,___, J__ _£_. I „ Jf_ _£_, 

si ad versus quosdam, quales elogiis Scipionum assignavit, applicueris, re 



*) Niebuhr 1. c. ; Grotefend latein. Gramm. II. $. 257 sqq. ; C. O. ffiiller hall. Lit- 
teratur-Zeitung 1829 Nro. 128; Fiedler Gesch. des rom. Staates ond Volkes, Bettage Nro. IV. 
p. 351 ; Oretti inscr. Nro. 455 sqq. ; H. Meyer anthol. Nro. 1 sqq. praef. p. VII. annot. ; 
ZeU Ferienschriften II. p. 188 ; Bahr rbm. Litteraturgesch. g. 22; Bernhardy Gnindriss der 
rom. Litt. p. 78 ; DUntxer de versu Sat. p. 65. Eiusdem sententiae erat Fried. Lachmannue* 
qui de fontibus Livii scripsit, adnotante C. O. MiiUero 1 c. 

2) Cf. hist. Rom. edit. I. Vol. L pp. 179, 318; edit. IV. Vol. I. p. 273, uot. 687. 

*) Quidquid superaddit Duntzerns (de versu sat p. 76) quippe deNiebuhrii sensu 
▼el de suo, nequaquam mihi pari fide dignum videtur. Vir quidam doctissimus, qui olim 
Niebuhrii scholis interfuerat eiusque praelectiones diligentissime perscripserat , interro- 
ganti mihi in schedis suis nihil de huiuscemodi gatarniorum explicatione scriptum exstare 
respondit 

vera optime quadrare intelliges. Sed etiam in bac sententia non stetit vir 
doctissimus. Quartam enim historia Romana edita, brevi se capnt quod- 
dam grammatici, qno omnia apertissime sua ex animi sententia diiudica- 
rentur, publici iuris faeturum esse pollicitus est. Quod caput cum Marii 
Victorini esse putarent, magnopere errarunt Lerschius et Diintzerus; esse 
enim Flavii Sosipatri Charisii, et ipse Niebuhrius haud obscure indicavit,*) 
et post eius mortem vir clarissimus Schneidewinus, edito nuper commen- 
tariolo e codice Neapolitano et e C 0. MiiUeri apographo, 2 ) omnem du- 
bitationem sustulit. Sed quales, Dii boni! Charisius fingit versus I SciHcet 
i> qoinum denum et senum denum pedum , novum genus pedum idque ame- 
tron," ita ut facere non possim, quin cum Schneidewino Niebuhrium hoc 
testimonio grammatici abusum esse statuam. Sed hac de re alio loco fu- 
sius disputabimus ; nunc Niebubrii sententiam de versu Saturnio indicasse 
satis habemus. 

1« Eloglum i*. Cornelll Selplonls Barbati. 

Monumentum Scipionum, quod satis notum est, a. 1780 Romae ex- 
tra portam Capenam haud procul a via Appia, ubi etiam Calatini, Servi- 
liorom, Metellorum sepulcra erant, 3 ) detectum est, inscriptiones vero de- 
secatae et in museum Vaticanum transportatae sunt. Quarum prima et an- 
tiquissima L. Cornelii Scipionis Barbati (consulis a. u. 455 Cap., demortui 
circa a. 470) sic se habet: 4 ) 

CORNELIVS LVCIVS SCIPIO. BARBATVS. GNAIVOD PATRE 

PROGNATVS. FORTIS VIR SAPIBNSQUE. QVOIVS FORMA VIRTVTBI PARISVMA 
FVIT. CONSOL CBNSOR AIDILIS. QVBI FVIT APVD VOS. TAVRASIA. CISAVNA. 
SAMNIO CEPIT. SVBIGIT OMNE LOVCANA. OPSIDESQVE ABDOVCIT. 

Quae inscriptio a Niebuhrio, mutata antiqua et rudi scriptura, 5 ) in hos 
versus redacta est: 



% ) In epistola ad Henalera, Brtefwechsel VoL II. p. 510. 

2 ) Gotting. 1841. 

3 ) Cic. Tnsc. 1, 7 g. 13; Liv. 38, 56. Opus praestaDtissimum de Scipionum mo- 
namento est: Vuconti Monumento degli Scipioni. Roma 1785. Cf. etiam Becker rom. 
AHerth. VoL I. 518 et Italornm Piranert, Lanzi, MorceUi opera. 

4 ) In collectiana Urelliana Nro. 550. 

5 ) » Ich hahe die rohe Schreibnng gemildert und sogar die Bezeichnung aufgeopfert, 
dass das endende m in Taurasiam, Cesaunam, Aleriam, optumum, omnem und progna- 
tnm nicht ausgesprochen ward.* Patre im zweiten Verse sei ein ungebuhrendes Ein- 
schiebsel, das kurze i in Scipio, consentiunt, fnit, (uisse, licuisset unterdruckt, so dass 
z. B. Soipio zweisjlbig sei. 

Corn6liu 1 Luciu' Scipio Barbatus i 

Gnaivo (patre) prognatu, fortis vir sapi&isque, 

Quoiu' f6rma virtuti parissuma fuit, 

Consul, Censor, Aedilis, qui fuit apud vos, 

Taurasiam, Cesaunam, Samnio c£pit, 

Subicit 6mnem Lucanaam, 

Obsidesque abducit. 
Singuli versus in arca a Niebuhrio lineolia disiuncti dicuntur; est 
vero qui fabros in versiculis segregandis parum diligentes fuisse qoeraturJ) 
Certe Niebuhrii versus nequaquam cum 0ti%ovg apud Orellium congruunt. 
Utri maior fides est habenda? Mihi quidem, ut ingenue fatear, JViebuhrius 
e suo ingenio et arbitratu mutasse videtur, ut tetrametros inde efficeret 
Bacchiacos excurrentes in nescio quos decurtatos versiculos. Sed, paoe 
tanti viri dixerim, licet melri Bacchiaci usus poetis Romanis valde placue- 
rit neque a lingua Latina, sicut a Graeca, abhorruerit, nunquam tamen 
largiendum est, tantae artis metrum iam apud veteres illos Romanos sim- 
plices et rudes in usu fuisse , qui sero et repugnanteS poeticam receperunt. 
Ut omnia politiora metra, ita hoc quoque a Graecis acceperunt, a quibu$ 
primus Q. Ennius hoc genus repetiit, cuius etiam nobile versiculorum par 
exstat ex Hectoris lytra sive lystra. 2 ) Etiamsi igitur metrum Bacchiacum 
optime cum elogio Barbati quadraret, quod in incerto relinquimus, nemo ta- 
men eius generis tetrametros Saturnios iure dicere posset, nec unquam 
dixit. 

At, si non ex Niebuhrii sententia Saturnii exeunt, fortasse e vulgari 
grammaticorum et Hermanni ratione? — Experiatur aliquis, videat quanto 
eventu. Equidem unum tantummodo versum illi 6%^<xti sine vi aptari posse 
crediderim, qui est infra adscriptus: t 

Consul , censor , aedilis , qui fuit apud vos. 
Idem in Asinae titulo repetitur. Ceteros si quis ad metrum quoddam 
iambicum trochaicumve revocare velit, equidem non repugnem, sed huius- 
cemodi lusus ut pro vero ponam , ab eo plurimum absum. Hoc igitur Bar- 



1 ) Fiedler I. c. Cf. etiam Egger latini sermoois vetustioris reliqniae selectae 
(Paris 1843) p. 100. not. 5. 

2 ) Apud Nonium s. v. tumulti et strepiti p. 333 Gerl. ab Hermanno ita scriptum : 

Quid hoc hic clamoris? Quid hoc hic tumulti est? 
Nomen qui usurpat meum? Quid in castris strepiti est? 
Exordio similis est senarius apud Plautum trinumm. 4. 5. 1 : 
Quid hoc hic clamoris audio ante aedis meas ? 

bati elogium rhythmo quodam cadere non abnuerim, sed in eo versus Sa» 
turnios inesse proprie dictos, quales Livius et Naevius composuerint , nulla 
commoveor ratione ut credam. 

%. Elogfum Cn. Corneiil Selplonte Aslnae. 

Sequitur Cn. Cornelii Scipionis Asinae, Barbati filii, (cons. a. u. 493 
Cap. , defuncti circa a. 500) titulus , apud Orellium *) in hunc modum scriptus : 

HONC. OINO. PLOIRVME. CONSENSIONT. R . . . 
DVONORO. OPTVMO. FVTSE. VIRO 
LVCIOM. SCIPIONE. FILIOS BARBATl 
CONSOL. CENSOR. AIDILIS. HIC. FVET. A . . 
HEC. CEPIT. CORSICA. ALERIAQVE VRBE 
DEDET. TEMPESTATIBVS. AIDE. MERETO. 

Hanc inscriptionem Niebuhrius accuratius Orellio conveniens in hosce 
versus redegit : 

Hunc unum plurimi consentiunt R(omani) 
Duon6rum optumum fuisse virum 
Lucium Scipi6nem , filium Barbati , 
Consul, Censor, A6dilis, hic fuit apud vos. 
Hic cepit C6rsicam | Al^riamque urbem, 
D6dit tempestatibus aedem me>ito. 

» 

Qua quidem ex re colligendum videtur, Niebuhrium ad hosce versus 
non metrum Bacchiacum adhibuisse, sed magis ad vulgarem rationem ac- 
cessisse. 

Maxime autem memorabile est, quod Cicero 2 ) simile quoddam exor- 
dium monumenti A. Atilii Calatini, consulis a. u. 495 et 499 Cap., dicta- 
toris a. 504, laudat, quod, depravatis codicibus, 3 ) e Scipionis titulo in 
hunc modum restitutum est : ^Unum hunc plurimae consentiunt gentes , po- 
puli primarium fuisse virum. (C Quibus verbis mox addit : notum est carmen 
incisum in sepulcro." Elogium igitur Cicero carmen appellavit. Qua ta- 
men re non velim credas, eum eiusdem generis hoc carmen ac veteres illos 



') Nro. 552. Egger I. c p. 104 et quos laudat not. 1. 

*) De finib. 2, 35 §. U6; Cato 17 8. 61. 

3 ) In cocfice Basiliensi membran. saec. XIV. (F. III. 35), noo malo, distincte 
scripto, locus sic se habet: » quanta in Attilio Catilio (,) in quem illud eulogium uni- 
cum (:) plurimae consentiunt gentes et populi primarium flusse virum (.) notum est car- 
men esse incisum in sepulcro." 

versus habuisse, quos olim Fauni vatesque canebant quosque M. Terentius 
Varro Saturnios appellari dixit, qua ab re Cicero hercle longissime aberat. 
Meminisse satis est, Romanos, quidquid erat formularum solemnibus ver- 
bis conceptum , hoc vocabulo complcxos esse. Quid ? Quod apud Virgi- 
lium non solum inscriplio quaedam postibus affixa, sed tumulo superaddita 
carmen vocatur ? *) Quid ? Quod ipso loco laudato Cicero Atilii inscriptio- 
nem modo carmen, modo elogium appellat? Hoc vero libenter concesse- 
rim, siquidem in ulla Scipionum inscriptione Saturnii insunt vel versuum 
veterum quoddam genus proxime ad illos accedens, in hac Asinae inesse. 
Non refractariolos enim hos versus inveneris : 

Hunc unum plurimi con | s6ntiunt Romani. 

Consul , cens6r, aedilis | hic fuit apud vos. 

Hic c£pit C6rsic&m A ( I6ri&mque urbem. 

Quid enim mirum, si versificatores isti ex libidine hiatu utebantur, 

syllabas in arsi producebant, breves pro longis usurpabant, longas in bre- 

ves solvebant , et alia huiuscemodi, cum antiquioribus poetis Romanis pmnem 

prosodiae et artis metricae licentiam dandam esse omnes uno ore consentiant ? 

9) Elogfa flllorum Cn. Cornelil Sclplonls Hispalll. 

Tertio loco sunt elogia filiorum Cn. Cornelii Scipionis Hispalli, 2 ) de- 
functi a. u. 577 Cap. , quo consul erat. Quorum prius sic se habet : 

CN. CORNELIVS CN. F. SCIPIO. HI§PANVS 

PR. AID. CUR. Q. TB. MIL. II. XVIR. SL. IVDIR 

X. VIR. SAC. FAC 

VIRTVTES GENERIS MIEIS MORIBVS ACCVMVLAVI 

PROGENIEM GENVI. FACTA PATRIS PETIEI. 
MAIORVM OPTENVI LAVDEM. VT SIBEI ME ESSE CREATVM 

LAETENTVR. STIRPEM NOBILITAVIT HONOR. 

Nemo non videt bunc titulum sepulcralem duobus distichis elegiacis 
contineri , ut hac de re ne verbum quidem addere necesse habeam. Ne- 
que vero est, quod sciam, qui ad numerum Saturnium retulerit. Sed haec 
inscriptio documento esse potest, eo fere tempore, qiio Ennius annales ad 
umbilicum adduxerit, usum metrorum a Graecis repetitorum adeo iam Ro- 
mae invaluisse, ut haec peregrina magis placerent quam vernacula. 



*) Virg. Aen. 3, 287 sqq.; eclog. 5, 42. 

2 ) Apud Orellium Nro. 554, 555. Egger p. 134. 

Inscriplio aitera, quac est in hunc modum comparata: 

L. CORNELIVS CN. F. CN. N. SCIPIO. MAGNA. SAPIENTIA. 
MVLTASQVE. VIRTVTES. AETATE QVOM PARVA 
POSIDET HOC SAXSVM. QVOIEI VITA DEFECIT. NON 
HONOS. HONORE IS. HIC. SITVS. QVEl. NVNQVAM. 
VICTVS EST VIRTVTEI. ANNOS GNATVS XX. 18 

L MANDATVS. NE. QVAIRATIS HONORE 

QVEI MINVS SIT M 

non a Niebuhrio quidem, sed ab aliis viris doctis, Grotefendo, OreUio, Henr. 
Meyero, Diintzero ad numerum Saturnium relata est. Quod num recte fieri pos- 
sit, magnopere dubito. Nec vero, re satis consulta et explorata, viros doctissi- 
mos in hanc sententiam ivisse, sed magis analogiae causa, ut etium ex hac 
inscriptione , quales ex ceteris, versus Saturnii enascerentur, fecisse credi- 
derim. Sed ut nihil dicam de inscriptionis statu, quo ad nos pervenit, 
lacero, ut taceam de iis, quae modo attigi, vix fieri potuisse, ut saeculo 
sexto urbis exeunte titulus sepulcralis versibus Saturniis conficeretur, id 
solum monendum censeo, quam lubrico atque instabili fundamento nitantur 
coniecturae, quibus omnia Scipionum elogia versibus Saturniis scripta esse 
perhibentur. 

4. Eloglum P. Cornelil Scipionis, 1111! Africani. 

Restat denique e Scipionum monumento inscriptio P. Cornelii Scipio- 
nis , filii Africani maioris , auguris a. u. 573 Cap., qui a. 602 filiura L. Ae- 
milii PaulJi, minorem Scipionem, adoptavit. 1 ) 

QVEI APICEM INSIGNE. DIALIS. FLAMINIS. GESSISTEI. 

MORS PERFECIT TVA. VT. ESSENT. OMNIA 

BREVIA. HONOS. FAMA. VIRTVSQVE 

GLORIA. ATQVE INGENIVM. QVIBVS SEI 

IN LONGA LICVISSET TIBE VTIER VITA 

FACILE FACTEIS SVPERASES. GLORIAM 

MAIORVM. QVARE. LVBENS TE 1N GREMIV 

SCIPIO. RECIPIT. TERRA PVBLI. 

PRONATVM PVBLIO CORNELI. 

In qua ad numerum Saturnium conformanda maxime doleo , quod, mea 
quidem sententia, duumviri clarissimi operam et oleum perdiderint. Nie- 



') Apud Orellium Nro. 558. Egger p. 156. 

2 



p 

buhrius enim hosce versus longiores et breviores nescio quos, admissis for- 
tasse Bachiis, inde eruit: 

Qui apicem ) insigne Di&lis flaminis gessisti 

Mors perfccit tua | ut essent 6mnia 

Br6via, honos, fama, virtusque, 

G16ria , atque ingenium , quibus 

Si in 16nga licuisset tibi utier vita 

Facile factis super&sses gI6riam mai6rum. 

Quare lubens te in gremium Scipio recipit terra, 

Pubii, progn&tum Publi6 Cornelio. 
C. 0. Mullerus autem, 1 ) qui, ut ipsius verbis utar, admodum iuvenis 
JNiebuhrii praeceptoris decreta in succum ac sanguinem receperat, paullo 
accuratius ad vulgarem rationem accedens inscriptionem ita scribendam esse 
censuit : 

Qui apicem insigne Di&lis flaminis gessisti, 

Mors pe>fecit tua ut ^ssent 6mnia brevia 

Hon6s, fama, virtusque gl6ria atque ing6nium 

Quibus si in longa licuis | set tibi utier vita 

Facile factis superasses gl6riam mai6rum. 

Quare lubens te in gremium Scipio recipit terra 

Publi prognatum Publio Corn6lio. 
Qua quidem in rc hercle mirandum non esset, si viri adeo in litteris 
et arte versali etiam meliores versus fecissent. Mihi vero longe videtur 
secus. In hac enim inscriptione versus Saturnios inesse, persuadere mibi 
non possum. Nullo testimonio id confirmatur, nullo lapidis signo indica- 
tur. 2 ) Quid? Si ultra progrediar atque, temporis et familiae ratione habita, 
non solum inesse, verum etiam inesse posse negaverim? Consideretur , 
quaeso, quo tempore elogium scriptum sit. Filius enim Africani, qui 
per totam vitam infirma valetudine utebatur, a. 602 unum ex quattuor 
Paulli filiis, cui Publio nomen, tricenarium fere adoptavit. Paullo post 
mortuus est, quo quidem anno, ignoratur, sed corte eo lerapore, quo Sa- 
(urniorum usus Bomae abolitus erat. Quis porro crediderit, poetam Sa- 
turniis versibus eum honestaturum fuisse , cuius patri a. 569 demortuo En- 



') Hallische allgemeine Litteratur- Zeituiig 1829. Nro. 127 p. 374. 
2 ) C. O. Miiller 1. c. : » Rec. bemerkt, dass die Zeilen dieser Inschrift nicht, wie 
bei den andern , Versabtheilungen vorstellen. (< 



— 19 — 

nius familiarissime dilectus iam hoc elogium disticho elegiaco conceptum con- 
fecerat ? *) 

Hic est ille situs, cui oemo civi' nec hostis 
Quibit pro factis reddere oprae pretium. 
Num est veri simile , eum , qui historiam Graecam dulcissime scripsc- 
rat , 2 ) versibus Saturniis magnopere delectari potuisse , eiusque rei non ra- 
tionem habuisse qui monumentum fecerunt ? Quid ? Qui et doctus et elo- 
quens , qui secum eruditissimos homines ex Graecia palam semper habuisse , 
qui Terentio , elegautissimo poetae , versiculos suggessisse traditur , is patris 
adoptivi sepulcro veteres ac rudes illos maiorum versus inscribi probasset? 
Minime. Abeat igitur numerus Saturnius ex hac inscriptione sepulcrali , 
ceterum praeclara , maestitiae plena ; restet oratio pedestris , sed ornata , 
elata, verbis nobilibus, ordine vocabulorum non vuigari proxime ad dictio- 
nem poeticam accedens, ut honorificentissime Scipionem oratione funebri 
laudatum esse recte inde coniicias. 

5* Eplgramma Cn. IVaevih 

Accedunt ad Scipionum inscriptiones sepulcrales duorum poetarum il- 
lustrium epigrammata, Cn. Naevii et M. Plauti, quae, teste Gellio , s ) ipsi 
fecerunt et incidenda suo sepulcro reliquerunt. 

De Cn. Naevii vita et scriptis disseruerunt nuper duumviri doctissimi, 
Schuttius et KlussmannusJ*) Quamquam adeo pauca de eius vita tradita sunt, 
ut paene non vita nominanda sit, quod ex singulis quibusdam veterum scrip- 
torum , imprimis Gellii, locis aegre contexitur, recteque mirere, quod, ad- 
hibitis deverticulis et ambagibus , e re tam tenui tanta copia verborum exu- 
beraverit. De anno, quo Naevius mortem oppetierit, lis est inter hos Nae- 
vianorum scriptorum cxplicatores atque adeo inter Ciceronem et Varronem, 
quem utrumque diligentissimum investigatorem antiquitatis dicere licet. Sed 



x ) Quod felicissime conficitur ex Cic. de legg. 2, 22 §. 57 et Senec. epist. 108. 
Inscriptam erat vel in sepulcro Literni, ubi conditum esse videtur Africani corpus (cf. 
Liv. 3Q, 53. 56; Strabo 5. p. 243 Casaub. ; Senec. epist. 86.), vel in monumento fami- 
liae Romae ante portain Capenam. 

2 ) Cic. Brut. 19 g. 77. 

^) N. A. 1 , 24. 

4 j De Cnaeo Naevio poeta scripsit A. Schiitte. Part. 1. Herbipoli 1841. Cn. Nae- 
vii poetae Romani vitam descripsit, carminum reliquias collegit, poesis rationem exposuit 
Ernestus Klussmann. ienae 1843. 

Ciceronem , qui ex veteribus commentariis M. Cornelio Cethego et P. Tu- 
ditano Coss. (id esl a. 549 Cap.) Naevium mortuum esse confirmat, se- 
quendum esse censuit diligentissimus curriculorum veterum poetarum ratio- 
cinator, RitscheliusJ) Epigramma, quod iam supra dixi, a Gellio lau- 
datur 2 ) et in codicibus veteribusque editionibus 3 ) ita scriptum invenitur : 

Immortales mortales si foret fas flere 

Flerent divae camoenae Naevium poetam 

Itaque postquam est Orchio traditus thesauro 

Obliti sunt Romae lingua latina loquier. 
Quaedam metri causa a viris doctis mutata sunt ; ita primus versiculus 
ab Hermanno 4 ) in hunc modum : 

. Mortalis immortalis flere si foret fas, 
ultimus ab Osanno 5 ) ita: 

Obliti sunt latina Romae loquier lingua. 
Hos versus Saturnios esse nemo unquam negavit neque negandi locus 
est. Cui enim ille numerus melius conveniat, quam Naevio, qui celeber- 
riraum carmen de primo bello Punico his ipsis versibus composuerat? Ve~ 
rum versus etiam ita comparati sunt , ut grammaticorum et Hermanni prae- 
cepta optime in eos quadrent. 

Altiores spiritus sumsisse poetam libertatis amantissimum sibique plu- 
rimum tribuisse, verba epigrammatis satis declarant, quamobrem a Gellio 
plenum. superbiae Campanae appellatur. Neque vero recte inde efficitur, 
Campaniam Naevii patriam fuisse ; nam satis constat, hoc dictum in pro- 
verbium abiisse, sicut alia quaedam, quae a moribus aliorum populorum 
repetebantur 6 ). 

6* Epigramma M. Accll Plauti» 

Excipit apud Gellium Naevii epigramma elogium M. Accii Plauti ex Var- 



1 ) Sacram memoriam regis serenissirai Fried. Guil. III. pie celebrandam indicit 
Fr. RitscheUus etc. Praemissa est de aetate Plauti commentatio. Bonnae 1841. 

2 ) 1, 24. Geterum a Caelio Rhodigino antiq. leclion. 10, 18 ex Apuleio de or- 
thographia. Cf. Madvig. opusc. p. 14. 

3 ) Editiones quas contuli hae sunt: Roman. 1472, Venet. 1496, Paris. 1511, Ba- 
sil. 1519, Colon. 1526, Lugdun. 1561. Discrepat tantum Paris. , quae v. 4 sic: »latina 
loquier lingua." Praeterea vulgata adiuvatur optimo cod. Paris. , adnotante Diibnero in 
diario: Zeitschrift fur Alterthumswissenschaft 1837 p. 10. 

4 ) Elem. doctr. metr. p. 638. 

5 ) Anal. crit. p. 37- 

6 ) Cf. ZeU Ferienschriflen II pp. 38, 44. Livius 9, 6 superbiam ingenitam Cam- 
panis dicit. Unde orta est? Num ex agri fertilitate et ubertate? K6qo$ tUtbi vfciv. 

ronis de poetis Kbro primo transscriptum. Plauti aetas a Ritschelio sic de- 
finitur, ut ineunte saeculo sexto urbis natus tricenarius primas fabulas do- 
cuerit, paucis vero annis post Pseudolum absolutum a. u. 569 Cap. mor- 
tuus sit. Quae res confirmatur Ciceronis loco, 1 ) ut recte circa hoc tem- 
pus epigramma compositum putemus, quod in veteribus editionibus 2 ) sic 
scriptum inveni: 

Postquam est morte captus Plautus 
Comoedia luget scena est deserta 
Deinde risus ludus iocusque et numeri 
Innumeri simul omnes collachrymarunt. 3 ) 
De versuum) genere equidem nullus dubito, quin versus heroici sint 
neque magnopere vereor, ne multi obloquantur. 4 ) Quod opponit Diintzerus 
solos hexametros tali modo minime positos esse in inscriptionibus , miror, 
quod hominem doctissimum exempla fugere potuerint , quae sunt apud Orel- 
lium et Meyerum. 5 ) Quid? Quod, ne ineptiarum quid deesset, plures dein- 
ceps pentametri elegiaci eodem modo positi sunt ? 6 ) Sed quo iure Plauto, 
metrorum Graecorum cultori, versus Saturnii (nam ex his Dunlzerus epi- 
gramma constare voluit) tribuantur? Num probabile est, illum versuum 
genus quod per totam vitam spreverat , ad elogium sibi ipsi faciendum re- 
servasse? Nam quod nuper vir quidam doctus sibi invenisse visus est, 
satis magnum in Plautinis fabulis inesse Saturniorum numerum , velut aegri 
somnia vana sunt commenta, nemini Plautinae artis perito probata. 

Restat, ut de epigrammatis ingenio verbum addam. » Quod dubitasse- 
mus, (< Gellius inquit, »an Plauti foret, nisi a M. Varrone positum esset 
in libro de poetis primo. (< Dubitationis suspicio satis est excusata. Con- 



1 ) Brut. 15. g. 00. 

2 ) Editiones Gellii intellige, quas supra memoravi. 

3 ) Varietatem lectionis hanc animadverti : v. 1. Henr. Meyerus anthol. Nro. 23 
e MS. Reg. Rotterod. Gron. B. mortem aptus, e MS. Ursini mortem adeptus. Lectio vulgata 
est morte datus, ut morte sit dandi casus antiquus pro morti. V. 2. apud Orell. eclog. 
p. 258 sic se habet: scend desertd: dein etc. In edit. Basil. 1519 et deserta (errore ty- 
pograph.). V. 3 in edit. Lugd. 1561 sic legitur: dein risus ludusque iocusque et numeri. 
Guius editionis, quae iu bibliolheoa Berneusi asservatur, margini adscripsit doctissimus 
P. Daniel manu propria hanc adnotatiuncolam : „ Innumeri substantivum , quod numero 
non constant, nec verso." 

4 ) Primus, quod sciam, doctissimus Franc. Daniel ita statuit , qui in editione Get- 
lii Paris. 1511 Bernae asservata hoc adnotavit : »versus hic heroicns est ,« versusque in 
hexametros dividi iussit. 

5 ) Orelli inscr. Nro. 4827 sqq. U. Meyer anthol. Nro. 1148. 1162. 1164. 1171 etc. 

6 ) Hermann. elem. doctr. metr. lib. II. cap. XXVII. Nro. 9. 

stat enim , iam apud antiquos mulla dubiae fidei circumlata et ideo a gram- 
maticis indices factos esse fabularum, quae Plauti esse censebantur, quae 
aliorum. Varroniana autem norma, ex qua aliquid Plauto vindicaret vel 
abiudicaret , erat in diiudicando stilo atque facetia sermonis Plauto congru- 
entis posita. 1 ) Neque epigramma stilum Plautinum redolere prorsus nega- 
verim.^) 

11. De tabulis sacris aliisque inscriptionibus in hmio- 

rem clarorum virorum factis. 

Accedimus ad aliud genus inscriplionum , non eo consilio confectum , 
ut hominum demortuorum memoria ad posteros propagaretur , sed ut et Diis 
haberetur honos et praeclara virorum fortium facta in maiore gioria laudeque 
collocarentur. Itaque imperatores bello laborantes Diis, si victoriam da- 
rent, templa vovere, deinde, si bene everterat, dicare, praeterea tabulas 
addere, in quibus res a se gestae aut coloribus depictae aut litteris per- 
scriptae essent. Aliis ob virtutem senatus statuas et columnas decernere 
cum indice nominis et rerum gestarum. Harum igitur inscriptionum haud 
exiguum numerum viri docti ad versus Saturnios retulerunt; de quibus nunc 
accuratius videndum est. Initium faciat T. Quinctius, homo priscus, austero 
more et modo, ab aratro ad summum magistratum quondam abductus. 

7. Tabula T. Qulnctli Cincinnatl (a. u. 393). 

Bello Praenestino T. Quinctius Cincinnatus dictator creatus Latinum 
hostem ad Alliam fudit, et novem oppidis, quae erant sub ditione Praene- 
stinorum, haud magno ccrtamine expugnatis, etiam caput belli per deditio- 
nem recepit. Inde victor, ut Livii verbis utar, 3 ) „Romam revertit: trium- 
phansque signum, Praeneste devectum, Iovis Imperatoris in Capitolium tulit. 
Dedicatum est inter cellam lovis et Minervae, tabulaque sub eo fixa, mo- 



% 



*) Gell. 3, 3. Eadem norma videtur fuisse Servii Clodii, aequalis Ciceroois. Cf. 
Gic. ad faui. 9, 16 §. 4: »quod tritas aures haberet notandis generibus poetarum et con- 
suetudine legendi.« Suet. de ill. gramm. 2. 3. Varro de ling. lat. p. 355 ed. Bip. 

2 ) Componuntur apud Plautum captiv. 4. 1. 3 ludus et iocus, trucul. 1 2. 11 io- 
culus et ludus (ceterum etiam apud Horatium sat. 1. 5. 98 risusque iocosque). Amat 
Plautus verbis ludere, ul cum »iiinumeri iiumeri « (quae quid spectent vide ex Cic. orat. '20 ; 
Hor. sat. 1. 4. 47) comparare possis ex. gr. n amoenis moenibus u Trucul. prol. 2. et sex- 
centa alia. Sed locutionis ^rnorte dari (( exemplum non invenio. 

3 ) Liv. 6, 29. 

tiumenlttm rerum gesiarum , his ferme incisa litteris fuit : » lupiter atque 
Divi omnes hoc dederunt, ut T. Quinctius dictator oppida novem capereL" 

Huius tabulae inscriptionem , antiquam sane et eo tempore confectam, 
quo nullusdum poeticae arti honos habitus est, Niebuhrius, C. 0. Mullerus, 
Duntzerus y assentiente Bahrio,*) in versus Saturnios redegerunt; non quod 
Livius tale quid dixisset, sed grammaticum quendam secuti, qui hoc in 
more triumpbantium fuisse scripsit. Itaque Niebuhrius in hunc modum 
tres veteres versus constituit : 

Iuppiter &tque Divi omnis hoc dederunt 

Ut Titus Quinctius dict&tor (Romanus) 

Oppida n6vem diebus novem caperet. 
Paullo aliter C. 0. Mulierus : 

lovis atque divoe conctoe hoc dederunt Tito 

Quinctio dictatori ul per dies novenos 

Novem urbes capsit atque 

Tum decumam Praenesten. 
Et hi quidem ita, grammatici cuiusdam auctoritate, ut dixi, ducti; cuius 
quae sit fides, cum ad id loci venero, ostendam. Contra ea ego in Livii 
auctoritate consisto, qui tabulam illam Quinctii laudes praedicantem versi- 
bus Saturniis sive, ut apud nostrum audiunt, incompositis , inconditis, con- 
scriptam esse, ne verbo quidem significavit, neque ullo modo versus retu- 
lit , nisi forte principium inscriptionis » lupiter atque Divi omnes hoc dede- 
runt (< trochaico trimetro, eo scilicet versu, quem neque tragoedia neque 
coraoedia unquam agnovit, sive duobus ithyphallicis , constare credideris. 
Vl breviter dicam, apud Livium nihil aliud nisi argumentum tabulao sum- 
matim perscriptum exstat. Et in hoc quoque, more suo, non fidus inter- 
pres, qui verbum verbo reddere studet, exstitit. 2 ) Cuius rei luculentissi- 
mum documentum habeo locum ex Festi excerptis, quo evincitur, ne omnia 
quidem recenseri, quae tabulae inscripta erant. 3 ) Omittit enim dicere, quot 
pondo auri Cincinnatus in templo deposuerit. Denique, ut hoc etiam ad- 



') JSiebuhr rom. Gesch. II. 662 ; C. O. Mitller Gotting. gelehrte Anzeigeo 1820. 
Nro. 138. p. 1376; Duntzer de versu Sat. p. 68; Bdhr Gesch. der rom. Litt. g. 22 not. 11. 

2 ) Minime accuratam inscriptionis ratienem haberi, verba indicant, quibus tabula 
inducitur: his ferme incisa Utteris fuit, 

3 ) Festus s. v. trieutem p. 275 Lindem. ^Trientem tertium pondo corouam au- 
ream dedisse- se Jovi donum scripsit T. Quinctius Dict .... quom per novem dies toti- 
dem urbos et decimam Praeneste cepisset; id signiflcare ait Cincius in Mystagogicon 1. 
II. duas libras pondo et trientem.« 



/ 

dam, scriptus est titulus non antiqua scriptura, apta huic tempori, sed 
yulgari, quae postea in usu erat, qua etiam Livius utilur, si ipsis verbis 
antiquissima foedera et formulas refertJ) Lusus igitur ingenii esse videtur, 
Livii verba in numerum Saturnium cogere. 

8. Inacrlptlo Pyrrhi regls Eplri (a. u. 4*8). 

Proxime accedit, si temporis rationem habes, ad Cincinnati tabulam 
Pyrrhi regis titulus in templo Iovis Tarentini affixus. Quamquam iustis 
centum annis ab ea distat. Cuius de origine haec mcmoriae prodita sunt. 
Post proelium ad Sirim inter Pandosiam et Heracleam factum (a. u. 473 
Cap. ) Pyrrhus victor partem praedae in templo Iovis, multis quondam 
donis insigni, 2 ) quod erat in acropoli urbis Tarentinae, consecravit. Cui 
dono, auctore Orosio, 3 ) hunc titulum fecit : »Qui ante hac invicti fuere 
viri, pater optime Olympi, hos ego in pugna vici victusque sum ab isdem.^ 

Qua de re nec est, quod Orosio fidem detrahamus, nam Pyrrhum lu- 
culentissimam praedae partem Diis consecrare solitum esse , alio docemur 
exemplo; 4 ) nec abnuerim, cum Plutarchus, cuius fides gendet ex Hiero- 
nymi Cardiani, Dionysii Halicarnassensis et Phylarchi auctoritate, huius rei 
mentionem non faciat, Orosium hausisse e Livio, quem praeter Iustinum 
praestantissimum eius exstitisse fontem vir quidam doctus uberrima' dispu- 
tatione nuper demonstravit. 5 ) Namque, ut hoc moneam, hunc titulum ex 



») Cf. Liv. 8, 11. 

2) Strabo VI. p. 278 Cas. 

3 ) Editionem contuli principem (Augustae 1471), in qua lib. IV. capitul. VI verba 
sic leguntur : » Sed pirrhus atrocitatem cladis , quam in boc bello exceperat , diis suis 
hominibusque testatus est; affigens titulum in templo tarentini iovis, in quo haec scrip- 
sit: qui ante bac invicti fueri viri, pater optime olimpi, hos ego in pugna vici victusque 
sum ab hisdem. At cum a sociis increparetur, cur se victum diceret qui vicisset, res- 
pondisse fertur: ne ego si iterum eodem modo vicero sine ullo milite epirum revertar.* 
In editione Venet. 1500 titulus in hunc modum scriptus est : »qui ante bac fuere invicti 
viri, pater optime Olympi, hos ego in pugna vici victusque sum ab eisdem.« Pautos Dia- 
conus eandem rem ex Orosio repetiit, apud quem, in editione saltem Basiliensi 1569 
lib. II. p. 72, verba tituli sic scripta sunt, ut editor hexametrorum loco ea habuisse vi- 
deatur. »Sed Pyrrhus atrocitatem cladis , quam hoc belio exceperat, diis suis omnibus 
testatus est, affigens titulum in templo Tarentini Jovis, in quo haec scripsit: 

Qui invicti ante fuere viri pater optime Olympi 
Hos et ego in pugna vici victusque sum ab iisdem.a 

*) Plutarch. Pyrrh. 26. 

s ) Theod. de Moerner de Orosii vita eiusque historiarum libris VII. adversus pa- 
ganos. Berol. 1844. 

epigrammate Leonidae Tarentini , Pyrrhi victorias celebrantis, Graece scripto 
profectum, sed Orosii auctorem Livium esse Niebuhrius censuit.*) Ex eius- 
dem Niebuhrii sententia Livii verba nihil aiiud erant nisi par versuum Sa- 
turniorum antiquissimorum, e Graeco ic Latinum sermonem conVfersum, 
quorum alter hexametro respondens in hunc modum : 

qui antidbac invicli fuere viri, pater optime Olympi, 
alter pentametro breviorum versuum ratione compositus esse videatur: 
hos ego in pugna vici victusque sum ab isdem. 
Et ut haec de versuum ratione omittamus, de quibus, quia paullo 
obscurius dictum est 2 ), liquidius iudicari nequit, illa de versibus Saturniis 
pronunciata admodum dubia videntur. Nam nobis versiculi in dactylicorum 
versuum modum cadere videntur, ut non iustos quidem heroicos, sed pro- 
xime ad iilos accedentes facile agnoscamus iliumque Pauli Diaconi edito- 
rem supra laudatum haud procul a vero abfuisse credamus. Quare nobis 
maxime probabile videtur, quod Nackius, vir clarissimus, statuit, 3 ) hos 
versus ad Ennium auctorem referendos esse, a quo Livius illos parce de- 
tortos repetierit. Constat enim, Pyrrhi bellum in annalibus persecutum 
esse Ennium , cuius etiam Cicero 4 ) versus nonnullos huc pertinentes laudat. 
Et quamvis rarissime, et, si memoria me non fallit, semel tantummodo 
Ennii versum integrum apud Livium deprehenderim , 5 ) commode tamen fieri 
potuit, ut ijlo rerum antiquarum facundo enarratore libere uteretur. Sed 
etiam Ennius , si Leonidae Tarentini distichon transtulit , more suo , quo 
non verba, sed vim Graecorum poetarum expressit, libere fecisse putandus 
est. Ceterum si ex Ennii annalibus Livius titulum mutuatus est, non dis- 
tichon elegiacum ex hexametro et pentametro constans, quale templo Mi- 
nervae Itonidis Pyrrhus inscripsit,*) sed binos hexametros reddidit. Qua ex 
re apparet et exstat , quam futilis iterum sit JViebuhrii coniectura statuentis, 
Livium illam narratiunculam e fontibus hausisse Ennio antiquioribus , quia 



') Rom. Gesch. 4te Aufl. III. p. 560 Anm. 841. 

*) Graeco hexametro Saturnium respondere , virum doctissimum propterea dixisse 
conieceris, quod hexametro heroico aeque ac Saturnio sex ictus conveniunt. 

3 ) Index lect. hibern. in univ. Bonn. 1834. 

4 ) De divin. 2, 56 g. 116; de offic. 1, 12 g. 38. 

5 ) Est ille celebratissimus de Q. Maximo : Unus homo nobis cunctando restituit rem. 

6 ) Tovg dvQsavg 6 MoXoaabg 'Irmvidi dmoov 'Afrava 

IJv^og dnd ^oacitav hioifiaesv ralcctccv , 
ndvza zbv 'Apxiyovov Ka&tXc&v <sroar6v. ov fieya &av(ia 
AixfAtjtal %al vvv xai nccoog Atmttdai. 

post Ennii aetatero epigramma Graecum nemo in Saturnios, sed in elegi- 
dium transtulisset. 

Omni probabilitate denique caret , quod Diintzerus coniecit, Pyrrhum 
versus et Graecos et Latinos templo superscripsisse. Qua de causa? Ut 
in urbe Graeca se prope victum etiam Latina praedicaret lingua? Quid? 
Epirota hostium lingua usus esset, quae pingue quoddam et barbarum so- 
nare videbatur Tarentinis, Postumium scilicet Romanum legatum Graece et 
vitiose quidem loquentem paullo post explodentibus? Octo enim annis post 
salur et imbelle Tarentum Romanorum factum est, qui contumelias in le- 
gatum editas graviter ulli urbem vi captam ornamentis pulcerrimis exuerunt. 

9* Columna rostrata C. Dullll (a. u. 493). 

C. Duilius, qui primus Romanos bellum navale docuit et adversus 
Carthaginienses primo bello Punico prospere pugnavit, summo honore dignns 
videbatur. Itaque non solum primus navalem triumphum egit,*) sed etiam 
privato ei cum singularis honos habitus, 2 ) tum etiam in foro columna po- 
sita est , monumentum rerum honorifice ab eo gestarum. 3 ) Cuius columnae 
inscriptionem a. 1565 repertam et felictter restitutam esse, neminem fugit, 
ita ut antiquissimi monumenti saepius quidem instaurati , sed non magnopere 
mutati exemplum nobis restare vehementer gaudeamus. *) 

Quod monumentum hoc loco commemorandum putavi, non quod in- 
scriptionem ad versus Saturnios relatam esse a quodam sciam , sed ut ittustri 
doceam exemplo, quam mirabililer sibi repugnent virorum doctorum sen- 
tentiae, qui permagnum antiquissimarum inscriptionum numerum versibus 
Saturniis conscriptum esse affirmant, fere nulla alia de causa, quam quod 
antiquissimae sunt, hanc autem Duilii inscriptionem ad versus non referunt. 
Quae quidem res erudire nos potest, siquidem res notissima dubitationem 
haberet, etiam antiquissimis temporibus Romanos tabulas et statuas cum 
inscriptionibus pedestri oratione confectis posuisse. 

') Inscr. col. »primosque consol de siceleis claseque cartacinienseom triumpavet « 
Triumphi apud Orell. onom. Vol. VIII. p. CLIV: »C. Duilius M. f. M. n. Cos. primus na- 
valem de Siculeis et classe Poenica egit K. Intercalar. (( (CDXCIII.) 

2 ) Liv. epit. XVII. B Ob quam causam ei perpetuus honos habitus est, ut rever- 
tenti a coena , tibicine canente, funale praeferretur. (( 

3 ) Plin. h. d. 21, 5 §. 11; Sil. ItaL 6, 663 sqq.; Quintil. inst. or. 1, 7. 

4 ) Exhibent inscriptionem Ciaccomus apud Graev. antiq. Rom. IV. p. 1810; Lanzi 
saggio di lingua Etrosca e di altre aniiche dltalia I. p. 148 ; FiedXer rom. Gesch. An- 
hang Nro. III. p. 348; Grotefrnd lat. Gramm. II. p. 292; Oretii tnscr. I. 148; Egger latin. 
sermon. vetust reliq. p. 102. 

lO. Tabula L. Aemilli Regilli (a. u. 574). 

Eo bello , quod Romani cuui Antiocho rege gesserunt , L. Aemilius 
Regillus praetor cum Polyxenida praefecto regio ad Mjonoesum promonto- 
rium navah proelio prospere pugnavit (a. u. 563 Cap.). 1 ) Quo proelio 
inopinato et trepidantius inito praetor Laribus Permarinis, si victoriam 
darent , aedem vovit. Undecim annis post ( a. u. 574 ) baec aedes a M. 
Aemilio Lepido, censore et pontifice maximo, in campo Martio dedicata 
est. 2 ) Supra valvas templi tabula cum titulo fixa est , quem Livius ad ver- 
bum hunc fuisse scribil: 3 ) »Duello magno dirimendo , regibus subigendis , 
caussa patrandae pacis hac pugna exeunti L. Aemtiio, M. Aemilii ftlio, auspi- 
cio > imperio, felicitate ductuque eius inter Ephesum , Samum , Chiumque, inr 
spectante eos ipso Antiocho, exercitu omni 9 equitatu elephantisque , classis regis 
Antiochi a. d. XI. Kal. lan. victa* fusa, coniusa fugataque est, ibique eo die 
naves longae cum omnibus sociis captae XI 11. Ea pugna pugnata rex Antio- 
chus regnumque (eius mari debellatum). Eius rei ergo aedem Laribus Permarir 
nis vovit.^ 

Eodem exemplo tabulam in aede lovis in Capitolio supra valvas fixam 
esse, Livius auctor est. 

Vix alicui in mentem venissel, ex hoc titulo, tanquam e lapide scin- 
tillas, versus Saturnios elicere, nisi grammaticus antiquus, cuius auctoritati 
nimium, opinor, tribuebatur, in errorem induxisset. Atilius enim Fortur 
natianus*) »apud nostros autem," inquit, ,)in tabulis antiquis, quas trium- 
phaturi duces in Capitolio figebant, victoriaeque suae titulum Saturniis ver- 
sibus prosequebantur , talia repperi e&empla, ex Regilli tabula: 

Duello magno diiimendo, regibus subigendis. (( 

J ) Liv. 37, 28 sqq. 

2 ) Cuius situs accui atius indicari vii potest cf. Becker rom. Alterlh. I. 630 ; Har- 
lung Relig. der Kbmer I. p. 59. Haud procul a ripa Tiberis abfuisse videtur, cf. fast. 
Praenest. Verrii Flacci apud Oreli. inscr. II. 408: »Decemb 22. Laribus Permarinis in 
portubus (Tiberis) . . . polluceut. <( Macrob. saturu. 1, 10: „ Undecimo autem Kalendas 
(Januar.) feriae sunt Laribus consecratae, quibus aedem bello Anliochi Aemilius Regillus 
praetor in campo Martio curandam vovit « 

3 ) Liv. 40, 52. Non inducit hanc tabulam, quemadmodum Cincinnati, in univer- 
sum tantum argumeotum enarrans, sed satis definite » tabuia ,« inquit, r>cum hoc titulo 
fixa est. <( Livii verba pessime depravata cum Heusingeri el Kreysrigii coniecturis exhi- 
buimus ; paullo aliter Sigonius apud Drackenborchium : » Duello magno regibus dirimendo* 
caput* subigendis* patrandae pacis** hac pugna etc. . naves longae cum omnibus sociis 
captae XL1I.« 

*) P. 2679 Putsch 



! 

Quibus verbis ductus iam Maffcius in arte critica lapidaria e titulo ver- 
sus Saturnios restituendos esse censuit. Morcellius*) et Duntzerus 2 ) de re 
desperarunt, quae God. Hermanno*) non fuit nimis ardua. 

Atque hoc loco, ut perspiciatur, penes quem sit auctoritas, paiica de 
fide Atilii Fortunatiani dicenda videntur. Duorum ad nos Fortunatianorum 
notitia pervenit. Alter est Curius Fortunatianus consultus, cuius exslant 
in collectione rhetorum Pithoei artis rhetoricae libri tres;*) alter est gram- 
maticus, cuius exstat ars et de metris Horatianis in collectione grammati- 
corum Putschii 5 ). Hic noster est, qui artem metricam conscripsit et de 
Saturnio quoque versu pauca tradidit. De cuius aetate certa dici non pos- 
sunt, sed aequalis Cassiodori et exeunte quinto vel ineunte sexto post 
Christum saeculo vixisse creditur. Si quaeris, quae fuerit eius doctrina, 
mediocrem esse facile invenies. Alienis fontibus suos hortulos irrigat, et 
quod ad Saturnium versum pertinet, omnis de Terentiano et Mario Victo- 
rino pendet. Imprimis ridiculus . est , si Horatii censorem agit. Exempla 
versuum Saturniorum non modo ad ipsius praecepta non quadrant, sed 
omnino iuepta sunt. Ad summam : est auctor levissimus fide non modo 
ambigua , sed nulla. Quod ne cui inconsideratius dictum videatur , quae de 
versuum Saturniorum ratione tradidit, paullo accuratius inspicere iuvat. 

Metricorum Romanorum princeps sine dubio Terentianus Maurus ha- 
bendus est, a quo omnis fere ceterorum grammaticorum rei metricae sci- 
entia manavit. Quod nusquam facilius perspicitur, quam in iis, quae de 
versu Saturnio praecipiunt. Nam non solum alter alterum ad verbum saepe 
exscribit, verum etiam, ut libitum est, de suo addit remque addendo ad 
absurdum auget. Dixerat Terentianus , versus Saturnii esse originem Grae- 
cam et Graecos metrum istud certo modo dedisse. Supervenit Marius 
Victorinus, clarissimus quondam sub Constantino urbis Romae rhetor, qui 
a Graecis eum varie et multiformiter inductum esse , nec tantum a comicis, 
sed etiam a tragicis docet. Existit denique Atilius, qui Euripidem, Calli- 
machum et Archilochum nominatim laudat. Simili modo primus Terentia- 



1 ) De stilo inscript. latin. II. p. 9. 

2 ) De versu Sat. p. 69. 

3) Elem. doctrin. metr. p. 616. 

4 ) P. 38 ed. Paris. 1599. In codice vero antiquissimo Bernensi Nro. 363 audit 
G. Cousul Ghirius (non Mirius, ut est apud Sinnerum catol. libr. ms. bibl. Bern. III. p. 56g) 
Fortunatianus sive Glodianus Ghirius Fortunatianus. 

5 ) P. 2671. 

nus Saturnium constare dixit ciauda parte dimetri iambici, iunctis tribus 
trochaeis. Paullo fusius nec tamen inepte Marius Victorinus tres primos 
pedes et semipedem habere ex parte prima dimetri, reliquos vero tres pe- 
des a parte prima quadrati tragici trochaici exponit. Atilius denique , post- 
quam eum versum optimum esse dixit, quem iam Terentianus et Victorinus 
laudaverant , utpote a Metellis in Naevium factum , Saturnium constare fin- 
git ex Hipponactei quadrati iambici posteriore commate et Phalaecio metro. 
Qvod satis perverse atque confuse dictum esse in promptu est. Nemo enim 
unquam Hipponacteum quadratum iambicum novit. Hipponacteus dicitur 
et trimeter iambicus claudus : 

~~ _/_ v^/_l_ I %_• __- w_- I v-»/ _1_ JL \__/ 

et tetrameter trochaicus claudus, cuius ultimus pes non est creticus, sed 
palimbacchius : 

_i_ w -i- w | ___ w -i- w | ___ w_-_w | ' ' v,_,^ 

Ouadratus vero est tetrameter catalecticus et trochaico et iambico numero 
compositus, quem Romani a numero pedum septenarium dicebant: 



/ v . ' v^ ' V, ' v_^ ' . . ' v, ' 



vjLv-L|w-.w±||w-Lw-- I w JL w 

Dicere igitur voluit Atilius , priorem Saturnii partem constare e poste- 
riore commate tetrametri catalectici iambici, sive quadrati, sive septenarii. 
Sed non minus praepostere addit: »et Phalaecio metro." Phalaecius enim 
versus, qui in logaoedicorum numero habetur, est dactylicus tripliciter 
trochaicus acatalectus cum basi, sive, Romano nomine, Hendecasyllabus : 



^ ' f . J V / * V 7 ' V J t 



Apparet Atilio dicendum fuisse , alteram Saturnii partem clausulae ver- 
sus Phalaecii respondere, nisi forte pro » Phalaecio (( scribere voluit aut 
vere scripsit » Phallico (( , quod idem est ac Ithyphallicum. Sed Atilius dum 
Marii Victorini, quem presso pede sequitur, doctrinam in cellulam suam 
congerere atque suis plumis vestire studet, omnia ad absurdum perturbat. 

Paullo rectius alio loco *) Saturnium sic describit : » habet autem prima 
parte iambicon dimetron catalecticon , in secunda trochaicon dimetron bra- 
chycatalecticon , quod et Ithyphallicum diximus. (( Nam, concesso nomine 
dimetri brachycatalectici , versus ita comparatus hic est : 



Hoc igitur non inscienter. Sed in exemplis afferendis admodum fatuum 
se praebet. 

») P. 2698 P. 

Primum exemplum , quod apud Euripidem et Callimachum se invenisse 
dicit , 

turdis edacibus dolos comparas amice, 
huius est formae: 

Et vere quidem doctissimus Hephaestion ex Euripide et Callimacho 
huiuscemodi versus laudavit. 1 ) Sed idem docuit, hunc versum esse Euri- 
pideum quattuordecim syllabarum , asynartetum , constantem ex iambico di- 
metro acatalecto et tribus trochaeis. Qlinime igitur ad Saturniorum genus 
pertinet, quorum pars prior non est dimeter iambicus acatalectus, sed ca- 
talectus. Nec quisquam versiculum ab Atilio laudatum vere ex Euripide 
vel Callimacho desumptum putaverit ; est potius a Victorino depromptus , qui 
eum ex ingenio, ratione fortasse habita loci cuiusdam Martialis, 2 ) finxerat. 
Ceterum metrum Euripideum quatluordecim syllabarum satis notum est ex 
Aristophanis vespis,?) qui bis *) caesurum neglexit, spondeum ubique et 
semel 5 ) quinto pede dactylum admisit. 

Alterum exemplum, quod Atilius laudat, hoc est: 

consuUo producit eum , quo sit impudentior 
quod ad praecepta de versu Saturnio conformatum non esse ante oculos 
est. Respondet enim versui Eupolideo, cuius pars prior constat e Glyco- 
neo polyschematisto ( sive basi duplici cum choriambo ) , posterior e basi 

duplici et crelico, ut haec sit eius forma: 

_^ ~ ^_ 3 jf_ w w I _j^ 3 i. W I J. V ~ 

Luculentissimum huius metri exemplum praebet Aristophaues in nubi- 
bus, 6 ) qui primo pede tribachyn, 7 ) ceteris spondeum admisit, caesuram in 



! ) Heph. p. 55. Eur. frgm. inc. 198: 

hojog r\vi% innovag i^slaftipsv darrjQ 
Callim. fr 116. 

svsav 'AxoXXcov rcU %0Q<p' tfjq IvQTjg dxovco 

xal ttov 'Eqootoov TJa&oprjv saxt KaopQoSiza. 

2 ) Martial. 2, 40. Subdola tenduntur crassis modo retia turdis. 

3 ) V. 24« - 272. 
*) V. 252. 265. 

5 ) Y. 255. dnoa^saavtsg tovg Xv%vovg anipsv ofaad' avzoi. 
*) In parabasi celebralissima v. 518 sqq. 

7 ) V. 539. Eodem fere modo est secundum Boekhium Sophocleae Antigonae v* 
1071 conformatus, nisi quod loco choriambi est Adonius : 



x — 



x — 



Quem versum Wuuderus (v. 1100) e glyconeo polyschematisto et dimetro iambico 
constare voluit. 



- 31 — 

fine Glyconei saepissime neglexit. Minime igitar huius generis versus , 
quem Atilius fortasse e comico quodam expiscatus est, ad Saturnios refe- 
rendus erat. 

Tertii denique generis hoc exemplum Atilius proposuit: 
quem non rationis egentem vicit Archimedes. 

Iterum hoc loco de Euripideo quattuordecim syilabarum cogitare pos- 
ses, nisi anapaestus pede secundo obstaret. Pars prior videtur esse a clau- 
sula hexametri heroici deprompta: 

pars vero posterior e tripodia trochaica acataleclica sive Ithyphallico con- 
stare. Saturnium a Terentiano descriptum agnoscere poteris, si pedibus 
secundo et tertio anapaestos admiseris, in hunc modum: 

Ouod autem versiculi verba attinent, videntur conflata e Virgilii vel 
Ovidii locis, 1 ) quibus adiunctus est Archimedes in vitae quotidianae sermo- 
nibus proverbii loco habitus. 

Duos insuper alios versiculos Atilius laudat quippe e Naevio petitos, 
quos solos idoneos se reperisse perhibeL Sane mirabile esset , si in septem 
libris celebratissiini de belio Punico carminis non nisi unum par ex lege 
factum exstitisset. Sed Atilium Naevii libros nunquam in manibus habuisse 
haud dubito pronunciare, neque difficile est, huius rei eum convincere. 2 ) 
Nam utrumque versum, quem pro Naeviano venditat, e Mario Victorino 
suffuratus est; sed Marius alterum utrum, quem noster temeVe Naevianum 
facit, 

ferunt pulcras pateras aureas lepidas, 
non e Naevio, sed ab alio quodam antiquo petitum dixit. 

Restat denique illud Atilii commentum, cuius iam mentionem fecimus, 
quo non paucos homines doctos in errorem induxit. Cum enim laboraret 
vir bonus maxime in inveniendis idoneis versibus , antiquos quod durissimos 
eos , alios breviores , alios longiores fecissent , inculpans , magnum quoddam 
et praeclarum sibi hoc invenisse visus est, triumphaturos duces in tabulis 
Capitolio affixis victoriae titulum Saturniis versibus prosecutos esse. O for- 



1 ) Virg. Aen. 8, 299 non te rationis egentem; Ovid. met. 15, 150 ac rationis 
egentes; Lucret 5, 1210 rationis egestas. 

2 ) Verissime Madvigku de re simili » post Cassiodori ?ero aetatem,« inquit, »si 
quis hornm (gramraaticonjmj onins locum non ab alio sumptum , sed in ipso libro lectum 
citaverit, mirum videri debet, si plurium scripta, suspectum.« Opusc. p. 15. 

tunatum hominem, qui Regilli et Acilii Glabrionis tabulas sexto urbis sae- 
culo in aede Iovis Capitolini affixas sexto post Christum saeculo tuis ipsis 
oculis videris! Videlicet oblitus es, vir egregie, Capitolium bello civili a. 
671 , quo Sulla victor urbem intravit, conflagrasse. 1 ) Plane memoria tibi 
excidit, idem accidisse a. 69 p. Chr., Vitellianis arcem defendentibus, quo 
incendio tria millia aerearum tabularum simul conflagraverant » quarum re- 
stituendarum curam Vespasianus suscepit. 2 ) Te fugit, decem annis post (a. 
p. Chr. 79) incendio quodam, quod nonam potissimum urbis regionem 
vastavit, rursus arsisse el a Domitiano demum restitutum esse. 3 ) Denique 
rationem non habuisti cladum , quae urbi a. p. Chr. 410 ab Alarico et 
Gothis , 4 ) a 455 a Genserico et Vandalis illatae sunt.s) plumbeum pugi- 
onem , quo nobis glaucomam ob oculos obiici posse censueris ! Alias tabu- 
las tu non vidisti, quam quas hodie quoque unicuique nostrum inspicere 
licet , scilicel Livii locos , in quibus versus Saturnios inesse naribus nimis 
emunctis odoratus es. Sed parum feliciter rem tuam gessisti. Versus enim, 
quem affers 

duello magno dirimendo regibus subigendis, 
quo modo respondet ei, quem tu opdmum esse dicis; 

malum dabunt Metelli Naevio poetae? 
Subsimilem esse aflirmas ei, quem paullo ante posuisti: 

consulto producit eum quo sit impudentior. 
At hic est Eupolideus, a quo ille primus toto caelo distat. Nam, 
etiam Hermanni mensura adhibita, 

duelI6 magno dirimiindo r£gibus subigundis , 
nescio, quo modo Saturnius exire possit, nisi forte primo pede Bacchius, 
tertio Creticus et in parte posteriori Dactylus admittitur. Plura addere 
possem, ni res nos longius ab incepto traheret. Nimium multa de re mi- 
nime dubia iam locutus sum. Nam luce clarius est, illum mediocriter doc- 
tum, prosodiae veteris non satis peritum, exemplum versus Saturnii e Li- 
vii loco finxisse, sed, laudato principio, difficultate rei deterritum a cetera 
inscriptione in versus cogenda manus abstinuisse. Reputaverat enim secum 
ita: versus Saturnius est antiquissimus Romanorum; atqui Regilli tabula 

admodum est antiqua; ergo versibus Saturniis scripta fuerit necesse est. 

— i— _ —— — — — — _ _ _ — _— / 

>) Gic. Cat. 3, 4 g. 9; Appiaih bell. civ. 1 , 83 ; Tacit. hist. 3, 72. 

2 ) Suet. Vesp. 8; Tacit. hist. 3, 71 sqq. 

3 ) Dio Cass. 66, 24; Suet. Dom. 5; Plut. Popl. 15. 

4 ) Oros. 7, 40; Jornandes de reb. get. 30; Augustinus de civ. dei 3, 29. 

5 ) Procop. bell. Vand. 1,5; Prosper Aquit p 675 ed. Roncall. 

Simile quoddam auctori scboliorum Bobiensium ad Ciceronis orationes ac- 
cidisse video, qui in inscriptionibus e L. Accio poeta petitis versus Satur- 
nios sibi reperisse visus est. Sed bac de re alio loco dicendum erit. 

Nihil igitur opus est temporis insuper rationem contra auctorem tantae 
levitatis in auxilium vocare. Nam aedes Larium Permarinorum vix decimo 
anno ante Ennii obitum dedicata est, quo tempore iam Musae Graecae in 
agresti Latio babitabant veteresque versus borridos fugaverant. Regilli igi- 
tur tabulam pedestri oratione scriptam fuisse probabile est. 

11. Tabula Man. Acllii Glabrlonl» (a. u. 572). 

M\ Acilius Glabrio, consul a. u. 562, cum rege Antiocho ad Ther- 
mopylas, nobilem variis cladibus loeum, ita conflixit, ut et eum Graecia 
expelleret et Aetolos feroces domaret.') Qua de re feliciter gesta a. 563 
magnificum triumphum egit de Aetolis et rege Sjriae Antiocho. 2 ) Sed in 
illa pugna aedem voverat Iocaveratque ex senatus consulto. Ipse vero non 
supervixit dedicationi, quae facta est a filio eius, M\ Acilio Glabrione, 
duumviro ,• a. 572. 3 ) Erat illa aedes Pietatis in foro Olitorio ante portam 
Carmentalem , quo loco postea Augustus theatrum Marcelli iam a Caesare 
inchoatum exstrttxit. 4 ) Tabulam cum titulo additam esse , nemo scriptorum 
narrat, sed statuam auratam, quae prima omnium in Itaiia statua aurata 
sit, patri Glabrioni filium posuisse Livius tradidit. Nihilominus tamen idem 
Atilius FoHunatianus, quem iam supra insigniter hallucinantem deprehendi* 
mus, huiusmodi tabulam fuisse auctor est, ex qua hunc versum Saturnium, 
si metricae tantum rationem habes, non ita male tornatum, affert: 

Fundit, fugat, prostermt maximas lcgiones. 

Sed boc loco, si qua dubitatio de fide Atilii remanserat, omnino toi- 
Utur. Nam etsi non a probabilitate abhorret, statuae auratae Giabrionis 
titulum additum esse, quod idem in statuis equestribus C. Maenii a. 415 



*) Liv. 36, 15 sq. 

2) Triumpni ad b. a ; Liv. 37, 46. 

3 ) Liv. 40, 34. Dubiom esse vix potest, quin G. J. Vossius erraverit, qui Gla- 
brionem a Fortunatiano laudatvm eundem esse oredidit ac C. Aciliuln Glabrionem , quaes- 
torem a 551 Varr., tribunum plebis a. 556, cuius exstabant annales Graece scripti, a 
Claudio Quadrigarid in Latinum sermonem translati. Cf. G. J Voss de bist. graec. ed. 
Westermarm p. 152. Eum oorrigere debebat nec rem in incerto relinquere Erause frgm. 
bist. p. 85. 

4 ) Festus s. v. Pietati p. 197 Lindem.; Val. Max. 2. 5. 1 ; Plin. 7, 36; Suet. Aug. 
29 ; Becker rbm. Altertb. I. 602. 

3 

et Q. Marcii Tremuli a. 447 positis *) factum esse creditur , aliud tamen 
est tabula aedi affixa, aliud inscriptio statuae praetexta. Ad hoc si etiam 
tabulam templo affixam esse coucederes, fieri tamen nullo pacto potuit, ut 
Atilius illam suis ipsis oculis vidisset. Nam templum Pietatis iam Caesar 
demolitus est, ut theatro exstruendo aptum locum haberet. 2 ) Nulla igitur 
tabula exstante, nullo scriptore eius argumentum referente, unde Atilius 
illa petere potuit nisi de suo? Cuius rei aperte se auctorem prodidit, cum 
in tabula illa fictitia vfundit, fugat, prostemit^ inscriptum esse diceret. Nam, 
quod iam Lersckius recte vidit, 3 ) de Glabrione scriptum fuisse necesse erat: 
vfudit, fugavit, prostravit^ Itaque versiculum illum ne ex historico quidem 
depromptum, sed ab homuncione semidocto temere fictum esse crediderim ; 
quod idem fere Hermannum statuisse video,*) dum DUntzerm versuum pan- 
gendorum cupidissimus facile se falli passus est. 

12. Tabula Tl. Sempronil Gracchi (a. u. 580). 

Ti. Sempronius Gracchus , pater tribuni plebis illius optimi simul atque 
infelicissimi , imprimis clarus factus est, quod omnes Sardorum populos, 
qui defecerant, perdomuit et in ditionem redegit (a. u. 576 Cap.). Quam 
ob rem feliciter gestam senatus et honorem insignem Diis habendum et Ti. 
Sempronio proconsuli cum exercitu per biennium in Sardinia manendum 
esse decrevit. 5 ) Reversus Romam a. 578 triumphavit de Sardis et iterum 
biennio post a. 580 tabulam artificiose factam^) in aede Matris Matutae 
ponendam curavit, cuius indicem hunc fuisse Livius affirmat: Ti. Sempronii 
Gracchi consulis imperio auspicioque legio exercitusque populi Romani Sardi- 
niam subegit; in ea provincia hostium caesa aut capta supra octoginta millia. 
Republica felicissime gesta atque libertatis (sociis) , vectigalibus restitutis , exer- 
citum salvum atque incolumem plenissimum praeda domum reportavit , iterum 



<) Plin. h. n. 34, 5 g. 11 ; Liv. 8, 13. NUbuhr rom. Gesch. III. 167; Beeker 
rom. Alterth. I. 322. 

2 ) Dio Cass. 43 , 49 tag 81 olxtag rovg rs vttovg toifg £v ra> %(oqUo &teivcp ovtag o 
KcctttccQ 7UL&Bl(BV X. T. X. 

3 ) De versu Sbt. p. 25. Frasira ohloquitor Dantzerus ibid. p. 69. 

4 ) Blem. doctr. metr. p. 611. 
s ) Liv. 41 , 17. 21. 

6 ) Liv. 41 f 28 » Sardiniae insnlae forma erat atque in ea simnlacra pngnarum 
picta.« Coniicere licet ligneam fuisse. Cf. Porphyr. ad Horat. Pis. v. 399: »Aereis enim 
tabulis antiqui non sunt usi, sed roboreis. In has incidebant leges, unde adhuc Athenis 
legum tabulae &£ovsg (et xvQ($eig) vocantur.» 



— 35 — 

* 

triumphans in urbem Romam rediit. Cuius rei ergo hanc tabulam donum lnoi 
dkavit. ci 

Nequeo satis mirari , quod ex hoc titulo , quem Livias accurate trans- 
scriptum iisdem fere verbis 1 ) inducit ac Regilli tabulam sexennio ante po- 
sitam , nemo versus Saturnios facere conatus sit , nisi unus Walchius , cuius 
haec est infelicissima emendationum. 2 ) 

Cui opitulatus quodam modo Hermarmus , assentiente Duntzero , 3 ) non 
abhorrere quidem a verisimilitudine illam tabulam Saturniis versibus in- 
scriptam fuisse, sed Livium in afferendo titulo plus sibi licentiae sumpsisse 
censuit. Verum equidem ipsum ita iudicantem non a licentia abfuisse cre- 
diderim. Nam plane eodem iure haec Livii verba in versus Saturnios re- 
digere licuit, ac illa, quibus Regilli titulus continetur. Quodsi factum non 
est, quia grammatici cuiusdam auctoritas desiderabatur , inde videre est, 
Atilium ex Regilli tantum et Glabrionis tabulis versus Saturnios laudantem 
neque ratione neque argumentis ductum id facere potuisse , sed casu aliquo 
et in illas incidisse et illis satis habuisse. 

13. Tabula Cn. Octavll (a. u. 586). 

Sexto anno post L. Aemilii Paulli triumphum de Perse etiam Cn. Oc- 
tavius triumphavit , qui praetor classi praeerat regemque Macedonum vivum 
ceperat.*) Triumphus navalis actus est Kal. Dec. a. u. 586 Cap. 5 ) Ad ce* 
lebrandam victoriam in circo Flaminio e praeda opima porticum magnificam 
exstruxit, quam de suo nomine Octaviam appellavit, cui etiam Corinthiae 
nomen erat a capitulis aereis columnarum Corinthiarum , quarum primum 
Romae exemplum erat. 6 ) Quam incendio deformem reficiendam cnravit 
Caesar Augustus et ex nomine conditoris usque Octaviam appellari passus 
estJ) Aliae erant porticus Octaviae, quas cave cum hac confundas, a Me- 
tello Macedonico a. 607 exstructae, ab Augusto vero instauratae et in ho- 
norem sororis Octaviae appellatae.*) 



f ) »Cum indice hoc.« 

2 ) Gtorg Lud. Walch emendat. Livian. p. 254. 

3 ) Elem. doctr. metr. p. 616 ; Dimtzer de vers. Sat. p. 70. 
*) Liv. 44, 17; 45, 6. 

*) Triumphi apud Orell. p. GLVIL 

6 ) Vell. 2. 1. 2; Festas s. v. Octaviae porticus p. 136 Liudera. ; Plin. h. u. 34, 3$. 7- 

7 ) Monumentum Ancyr.; Festus 1. c. Beeker r'6m. Alterth. L pp. 608. 617. 

8 ) Vell. 1. 11. 3, Plin. 36; 5 g. 42- Vitruv. 3, 1. 

Ilii igitur priori porticui Octaviae tabuiam vel iuscriptionem fuisse, nou 
est quod dubitemus. Nam id fere semper fieri solebat, et 9 si factum non 
est, ut in Metelli porticibus, quasi siogulare quoddam a vulgari consuetu- 
dine recedens memoratur. Augurari praeterea licet, Go. Octavii nominis, 
rerum ab eo cum Perse gestarum, praedae copiae, aliarum rerum, quae 
sunt huiuscemodi, mentionem honorificam esse factam. Sed si Saturniis 
versibus illam tabulam conscriptam esse coniicitur, quod Duntterus fecit, 1 ) ) 

coniectura baec est ex vano hausta. Quod Dacierius addit, 2 ) Cn. Octavium ' 

res a se gestas in ea depingendas curasse, unde hauserit, mefugit; nescio, 
an hoc ex eo, quod apud Velleium pojrticus amoenissima audit, perperam 
colligatur. 

14« Inscrlptlo L. Mummii Achalci (a. u. 6O8). 

i 

L. Mummius, Achaiae victor Corinthique eversor, triumphavit de Achaeis 
et Corinthiis anno post quam Scipio de Poenis et Hasdrubale, id est 
a. u. 608 Cap. Ob res bene gestas Herculi Victori aedem et sigoum, quod 
in bello voverat, dedicavit. Cuius rei documento est inscriptio Romae re- 
perta, quae infra adscripta est: 3 ) 

l. mvmmI. l. f. cos. dvct. 

AVSPICIO. IMPERIOQVE. 

EIVS. ACUAIA. CAPT. CORINTO. 

DELETO. ROMAM. REDIEIT. I 

TRIVMPHANS. OB. HASCE. | 

RES. BENE. GESTAS. QVOD. ] 

IN. BELLO. VOVERAT. 

HANC. AEDEM. ET. SIGNV. 

HERCVLIS. VICTORIS. 

IMPERATOR. DEDICAT. 

Nihil hoc loco difficultatem movet, nisi quaestio de aede Herculis 
Victoris sive Invicti.*) Nam plures fuisse memoriae proditum est. Altera 
erat ad forum Boarium sita, altera ad portam Trigeminam, illa, ut fama 
ferebat, iam ab Evandro dicata, haec a quodam 91. Octayio Herennio. 5 ) 



I 



2) Apud Lindem. p. 543. i 

3; Apud Orell. Nro. 563. • j 

*) Invictus dicilur apud Orelk insor. Nro. 1535. 1536. 1540. 1541. 1542. 1550. j 

'->) Plin. 34, 7. g. 16; Macrob. Saturn. 3, 6. \ 

Praeterea tertia erat aedes Herculis Victoris ad circum maximum.*) Dixerit 
aliquis, antiquum illud templum in foro Boario, sedem Herculis triumpha- 
lis, qui in triumpho imperatorio veste triumphali indutus circumferebalur, 
incendio magno a. 561 deletum,*) a Mummio triumphatore restitutum esse. 
Quod incertus, num inscriptionis verba admittant, in medium relinquam, 
Sane memoratu dignum est, templi a Mummio conditi alias mentionem non 
fieri, contra ea referri, hominem obsequendi facilem et mitem Lucullo ad 
ornandum Felicitatis tempTum partem ornamentorum , quibus omnem Italiam 
referserat, libenter cessisse.3) 

Utcunque res se habet, primus Marinius in inscriptione versus Satur- 
nios vidisse videtur.*) Secuti sunt Orellius, H. Meyerus , Duntzerus, ad ce- 
terarum tabtrfarum , quas Atilius versibus Saturniis scriptas esse dixerat , 
formam etiam hanc comparatam esse rati.*) Sed de huius auctoritate, de 
temporis ratione, de totius coniecturae infirmitate abunde dictum puto, quare 
ad recensendas quasdam, quae supersnnt, inscriptiones pergam. 

Restaot enim quattuor inscriptiones , quas in numerum Saturnium coe- 
git male locata hominis docti sedulitas. Quae quamvis ad antiquissima tem- 
pora pertineant, non convenit tamen de tempore, quo scriptae shrt. Nam 
plane eodem tttodo, quo hodie apud nos , apud Bomanos olim viris illustri- 
bus priormn saecutorum statuae et inscriptiones positae sunt. Prima igi- 
tur est: 

t5. Iwwrfptlo I*. Alblnli. 

Post atrum ad AHiam diem (a. d. xv. Kal. Aug. 363 Cap.) 6 ), parore 
higenti et trepidatione urbi Bomae iniecta , cum suam quisque spem exse- 
queretur, maxima plebis turba petiit Ianiculum, ut inde per agros dilapsi 
urbes finitimas adirent. Inter quos erat L. Albinius, de plebe Bomana 
homo, sed insigni adversus Deos pietate, plaustro coniugem ac liberos ve- 
hens. Qui cum flaminem Quirinalem virginesque Vestales sacrorum partem 
secum trahentes et pedibus euntes conspexisset , descendere uxorem ac 
pueros iussit, virgines sacraque in plaustrum imposuit, et Caere, quo iter 



x ) Fast. Amit. Prid. Id. Aug. ; Plin. 34, 8 $. 57. Templi a Mummio dicati men- 
tionem apud Beckerum non invenio factam. 

2 ) Liv. 35, 40. 

3 ) Strabo 8, 6. p. 381 Cas. 

4 ) Atti e monumenti de' fratelli Arval. Roma 1795 I. p. 30. 

5 ) Orelli 1. c; H. Meyer antbol. Nro. 13; Diintzer p. 66. 

6 ) Gell. 5, 17; Serv. ad Virg. Aen. 7, 717; Merkel ad Ovid. fast. p. XXXIII. 

4 

sacerdotibus erat, pervexit. His fere verbis Livius. 1 ) Quod factum cum 
recte nobile videretur, non est mirum, si inscriptione quoque celebratum 
est. Inscriptio admodum lacera, quae Romae quondam in Pantheo fuisse 
dicitur, exstat apud Orellium; 2 ) cuius exemplum infra scriptum est. 

. . ADERENT. CAPITOLIV .... 
. STALES. CAERE. DEDYXIT . . 
, QVE. RITVS. SOLEMNES. NE 

. RENTVR. CVRAI. SIBI. HARVIT 
. ERATA. SACRA. ET. VIRGINES 
. XIT. 

Niebuhrius illam in hunc modum restituit : 3 ) Cum | Galli obsiderent Ca- 
pitolium | virgines Vestales Caere deduxit | sacra atque ritus sollemnes ne | 
negligerentur curai sibi habuit | urbe recuperata sacra et virgines | Romam 
revexit. 

Neque tamen hic vir, sed solus Diintzerus*) versibus Saturniis eam 
constare voluit. Quod difficile esset probatu, nisi vir doctus a commento 
suo proficisceretur, Romanos in his versibus sjllabas tantum numerasse, 
neque earum naturae, neque accentus ratione habita. Inscriptionem vero 
quarto urbis saeculo confectam esse, iam sermo non sinit, qui non ad ru- 
dem duodecim tabularum , columnae rostratae , sepulcrorum Scipionum mo- 
dum, sed ad posterioris temporis politiorem cultum conformatus est. Sae- 
culo Augusteo ortam coniicias, cum in Pantheo locum habuisse dicatur. 
Quare non est, cur ad illam numerus Saturnius antiquissimus adhibeatur. 
Cuius rei si qua causa fuisset , profecto non se abstinuisset a versibus pan- 
gendis vir Romanae antiquitatis ut peritissimus, sic piurimi aestimans et 
Saturmorum amantissimus. 

16. Inscriptlo M. Furtl Camilll. 

Camillus, vindex urbis Romae a Gallis et inde parens patriae, alter 
Romulus conditorque urbis dictus, vir multum meritoque celebratus, 5 ) a. 
u. 388 ea pestilentia obiit, quae ansam dedit ludorum scenicorum institu- 
endorum. Inscriptio Florentiae reperta haec praeclara eius facla collaudat: 



>) Liv. 5 , 40. 

*) Nro. 537. 

3 J Rom. Gesch. II. 607. Aom. 1201. Rectius alii pro » obsiderent « invaderent. 

*) P. 67, 

5 ) Coius laudem vide apud Liv. 7,1. 

probibuisse tnigrari Veios, 1 ) Sutrium oppidum, ab Etruscis captum, Sutri- 
nis , sociis populi Romani , reddidisse , 2 ) Volscos , veteres nominis Romani 
bostes, et Aequos ad deditionem subegisse, 3 ) trium simul bellorum victo- 
rem triumphantem in urbem rediisse ,*) denique , si coniecturae locus datur, 
facta ad Velitras contra Praenestinos pugna , Volscis iterum ad Sutriam de- 
victis et recepto Tusculo, magistratu abiisse. 5 ) Inscriptionis reliquiae 6 ) 
bae sunt: • 

. . VEIOS POST VRBEM 
CAPTAM COMMIGRA 
RI PASSVS NON EST 
ETRVSCIS AD SVTRIVM 
DEVICTIS ABQVIS ET 
VOLSCIS SVBACTIS 
TERTIVM TRIVMPHA 

s 

VIT QVABT . . . . SB 
VELITERN . . . 

Aquam e pumice postulas, si ex hac inscriptione versus Saturnios ex- 
cutere studes. Nec praeter Duntzerum 7 ) quendam novi, cui tale quid suc- 
currerit. 

1». Inscrlptlo Appil Claudll Caecl. 

Appius Claudius Caecus , homo de Roma bene meritus summisque ho- 
noribus ornatus, posteris nomen felicissimae memoriae reliquit, quia censor 
a. u. 441 viam de suo nomine dictam munierat et aquam in urbem duxe- 
rat, opus roagnificum, cuius reliquiae ad nostra usque tempora durarunt. 8 ) 
Deinde iterum consul a. 457 in bello Etrusco JBellonae victrici templum 
voverat et haud dubie etiam dicaverat. Quod templum erat prope circum 
et campum Martium extra muros, ubi senatus dabatur legatis exteris vel 
iis, qui nondum magistratu abierant 9 ) Praeterea consul Etruscos, maxime 



*) Liv. 5 , 49. 

2 ) Liv. 6, 3. 

3 ; Liv. 6, 2. 

4 ) Liv. 6, 4. 

*) Liv. 6, 22. 

6 ) Apod Orell. Nro. 536. 

7 ) P. 67. 

8 ) Liv. 9, 29; Frontin. de aquaeduct. 5; Beeker rom. Alterth. I. 702. 

9 ) Liv. 10, 19; Ovid. fast. 6, 203; Beeker rom. Alterth. I. 606. 

terribilem ea tempestate hostem, et praetor a. 458 Samnites infestissimos 
Romanis devicit. 1 ) Sed, quod celebratissimum eius factum erat, a. 473 
senex et caecus oratione praeclara senatum iamiam inclinatum a pace cum 
Pyrrho facienda revocavit. 2 ) Quarum rerum honorifice gestaram men- 
tionem facit inscriptio quaedam, quae Arretii reperta infra adscripta 
est : 3) 

APPIVS CLAVDIVS 

C. F. CAECVS 

CENSOR COS. BIS. DIGT. INTERRBX lil. PR. 1T 

AED. CVR. TT Q. TR. MIL. III. COM 

PLVRA OPPIDA DB SAMNITIBVS CFPIT. 

SABINORVM ET TVSCORVM. EXERCI 

TVM FVDIT. PACEM FIERI CVM PYRRHO 

REGE PROHIBVIT. IN CENSVRA VIAM 

APPIAM STRAVIT. ET AQVAM IN 

VRBEM ADDVXIT. AEDEM BELLONAE 

FECIT. 

Hanc inscriptionem Appio vivo vei vix demortuo Arretii, urbe tum 
bostili, non poni potuisse, ipsa res loquitur. Cui vero aetati adscribenda 
sit, non facile dixerim. Fortasse ad illud saeculum pertinet, quod , anti- 
quissimum dicendi genus affectans, Appium nova gloriola auxit.*) Sed nullo 
pacto de versibus Saturniis cogitandum est, minimeque de t&libus, quales 
Duntzerus fecit, 5 ) qui nulli sunt. 

18. Inscrlptlo Q. Mareli Tremnll. 

Q. Marcio Tremulo consuli, qui, Aqagnia capta, Hernici* et Samni~ 
tibus subactis, prid. Kal. Quint. a. u. 447 triumpbavit, statua equestris iu 
foro decreta et ante templum Castoris posita esl. 6 ) Inscriptio non exstat, 
sed eius umbram quandam Diintzerus ?) ex Plinii loco commentus est. Lon- 



^) Liv. 10, 19; 10, 31. 

2 ) Liv. epit. 13; Dioo. exc. 18, 20; Plat. Pyrrh. 19; Cic. Brnt. 16 §. 61 ; Gato 6 
§- 16; Meyer orat. frgm. p. 1; Niebuhr rom. Gesch. III. 571. 

3 ) Apud Orell. Nro. 539. 

4 ) Seneca epist. 114 g. 13; Tacit. dial. 18. 21. 
s ) P. 67. 

6 ) Liv. 9, 43; Cic. PhiL 6, 5 g. 13; PHn, 34, 5 g. 11. 

7) P. 70. 

gam est, omnes enumerare, quibus tabulae vel statuae positae sunt. Inter 
quos haud dubie etiam C. Maenio consuli, qui, omni Latio subacto a. 415, 
eo honore raro illa aetate, dignus videbatur, locus esset.*) Sed satis nu- 
garum a viris doctis in medium iam prolatum est. Cui dum hac disputa- 
tione cavere iubeo et veto temere credere , non mihi in mentem venit , de 
iustis clarorum virorum laudibus quidquam delibare, sed ea tantum labe- 
factare volui, quae speciosius et ingeniosius quam verius dicta sunt. Quodsi 
non vanis ictibus aera petiisse visus fuero , nihil mihi optatius cadere poterit. 



*) De colamna Maenia v. Plin. 34, 5 g. 11; Liv. 8, 13, et quia inter hos auc- 
tores discrepat, Becker rom. Alt. I. 323. 



ADDENDA. 



Dum buius scriptionjs pageUas perlustro, invenio me, ubi de neniis 
dixi, praetermisisse Diotnedis locum satis memorabilem, quem ceteris ad- 
iicere haud cunctor. Est autem libro tertio et in editioue Ascensiana') sic 
legitur: ^Apud Romanos autem id carmen, quod cum lamentatime extremum 
atque ultimum mortuo accanitur, nenia dicitur naoa xo vrjrov xo i6%a- 
xov. Et in chordis extremus nervus appellatus est nete f et elegia videtur trac- 
tum cognominariy quod mortuis vel morituris ascribitur novissimum.^ Quo 
ex loco apparet, Diomedem non magnopere dissentire a Festo, qui ea 
afferens, quae ad vocabuli originem explicandam pertinere videbantur, a 
quibusdam ideo neniam dictam esse scribit, }) sive quod extremam flendo 
efferimus eam vocem querendoque; nam Graeci veaxov extremum dicunt; 
sive quod chordarum ultima vfycri dicitur. 2 ) Quod autem elegiae similem 
quandam originem et usum esse Diomedes tradit, facit cum multis aliis 
grammaticis. Sic enim ille paullo ante scripserat; ^Elegia autem dicta sive 
itaoa xo ikeyevv xovg xeftve&xag (fere enim defunctorum laudes hoc car- 
mine comprehendebant) sive aito xov Ikeov id est miseratione, quod Tyrrheni 
Graecique iXeyeiag isto metro scriptitaverunt.* Denique id quoque me- 
morandum est, Neniam quasi deam inter divos relatam divinoque honore 
honestatam esse. Est apud Festum : » Neniae deae sacellum ultra portam 
Viminalem fuerat dedicatum, nunc habet tantum aediculam. (( Et erat qui- 
dem dea tutelaris senum. 3 ) 

Si nullum neniarum exemplum exstare dixi, eas intellexi, quas quon- 
dam praeficae canebant. Quarum nomen etsi, teste Varrone, inde a bello 



*) Grammaticijillnstres XII. In officina Ascensiana Parrhisiis auno 1516. foL XXX. a 
ed. Patsch. p. 480. 

2 ) P. 176 Lindem. Cf. sopra p. 8. 

3 ) Augnstin. de civ. dei 6, 9: »Et deos ad ipsum hominem pertinentes ciausit ad 
Neniam de?.m, qoae in foneribus senum cantatur. A Arnob. 4, 7: In tutela sunt Orbonae 
orbati iiberis parentes, in Neniae, quibus extrema snnt tempora. (< Cf. Hartung Relig. der 
Romer II. 246. 

Punico evanuit, rcs tamen vel ipso saeculo Augusteo in usu erat. 1 ) Ne- 
que tamen me fugit, vestigia quaedam superesse cantiuncularum pueritium, 
nutriciarum, magicarum, quae hic referre haud ab re duxi. Et primum 
quidem de neniis puerorum notissimus est Horatii locus 2 ) : 

. . At pueri ludentes, rex em, aiunt, 
Si recte facies . . . 

Ad quae Porphjrio : » pueri lusu cantare solent : rex erit qui recte fa- 
ciet; qui non faciet, non erit^ Quem ludum Dio quoque Ghrysostomus re- 
spexit loco ab Orellio allato. 

Ad alium eiusdem Horatii locum 3 ) : 

Occupet extremum scabies, mihi turpe relinqui est 

Acro haec adnotavit: » Metaphoricos autem locutus est a ludo puero- 
rum. Ita enim pueri currentes aiunt : occupet scabies in extremo remanentem. 
Scabies ludus puerorum est, ut habes in Suetonio Tranquillo. (( Quae ve- 
rius dicta videntur, quam quod est in Cruquii scholiis (non dico commen- 
tatore, quippe qui a Cruquio consarcinatus nullus est antiquus commenta- 
tor) : x, Qui enim praeest currentibus ad metam pueris dicere solet : qui pri- 
mus ad metam venerit , is vicerit eumque in ulnas meas accipiam , qui vero 
erit ultimus , occupet eum scabies , eum respuam ut scabiosum. (< 

Exemplum lenium nutricum neniarum 9 ut ait Arnobius, servarunt glos- 
sae veter$s in Persium*): »Nutrices infantibus , ut dormiant, solent dicere 
saepe: talla, lalla, lalla, aut dormi aut lacte.* Cui cantilenae sanctus Hie- 
ronymus alludere videtur his verbis : » Forsitan et laxis uberum pellibus ma- 
ter, arata rugis fronte, antiquum referens mammae lallare congeminet. (( 5 ) 
Recte Gasaubonus 6 ) : » proprie lallare nutrix dicitur , quae neniam canens 
puerum demulcet, ut somnum ei conciliet. (( 

Quod Sabelta carmina et Marsas nenias attinet ab Horatio et Ovidio 
memoratas,7) non omittam Porphyrionis locum, qui ^Sabella autem carmina, (( 
inquit, »pro Marsis posuit et neniam pro incantatione; alioquin nenia pro- 



1 ) Varro de vita pop. Rom. lib. IV. apud Nonium p. 48 Gerl. ; Sneton. Aug. 100. 

2 ) Epist. i . i . 59 sq. Notanda est lectio codicis Basil. membran. saec. fortasse XIV 
(F. IV. 27.) a nemine adhuc collati , cuius ipse institui coUationem. Hic igitur codex ne- 
quaquam bonitate excellens nec tamen spernendus pro »facies (( facias exbibet. 

3 ) Ad Pison. 417. 

') Ad sat. 3, 18 p. XLVI ed. Dubner. 

s ) Ad Heliodorum epist. 14. 

r >) P. 168 Diibner. 

7 ) Hor. epod. 17, 29; Ovid. fast. 6, 142; art. am. 2, 102. 

prie carmen est , quod mortuis cantatur.* Nota est res de flfarsis , quibus, 
at ait GellHis, 1 ) »vi quadam genitali datum est, at et serpentium virulento- 
ram domitores sint, et incantationibus herbaramque succis faciant medela* 
ram miracula." Taliam incantationum exempla Cato servavit, 2 ) quae sunt 
haec : 

Motas vaeta daries dardaries astataries dissunapiter 
Huat hanat huat ista pista sista domiabo daumnasPra 
Huat haut haut ista sis tar sis ardanabon dunnaustra. 
Aliud est apud Varronem 3) : 

Terra pestem teneto , salus hic maneto 
quod bene ad Saturnium numerum quadrat. Et plures quidem horum can- 
tuum formulae contra grandines , contra morborum genera contraque am- 
busta fortasse exstarent , nisi Plinius eas prodere ingentis superstitionis esse 
duxisset.*) 

Deniqae quid sit soricina ncnia apud Plautam 5 ) (qui, ut hoc addam, neniae 
vocabulo eo quoque sensu utitur, ut sit finis), 6 ) ambigitur. Pars igitur sorici- 
nam neniam esse volunt minutissimum intestinum sive hillam , alii vocem emis- 
sam a sorice in deprehendendo et confodiendo, alii machmulam capiendis 
soricibus denticulatim aculeis confixam, quod ibi neniam funebrem eantum 
sorices captae canant, alii eantiunculam de confosso sorice, qui dum rodit, 
suo indicio plerumque confoditor. Proinde cantum esse : sorex suo vndicio 
confossus pcriit, ant aiiud quiddam simile. Nec hoc sensu lepidiorem ne- 
niam soricinam scirem , qaam ab Horatio de maribus urbano et rustieo fic- 
tam fabellam?) (nec Phaedrus in fabulis muri partes demandare omittit); 
sed loco laudato apud Plautum soricinam neniam nihil aliud signifieare nisi 
muscipulum foraminibus praeditum (Mausfalle) persuasum mibi habeo. El 
haec quidem de neniis. 

Tradita iam operis typotheticis disputatione, in manus venit God. Hcr- 
mami cpitomes doctrmac metricae editio altera recognita , quae anno superiore 
Ljpsiae prodiit. Ex qua intellexi, virum doctissimum caput de versu Sa- 



4 ) 16, 11. 

2 ) De re rnstica cap. 160. 

3 ) De re rust. 1, 2. 

*) PUd. h. n. 18. 5. Gf. etiam ZeU Ferienschriften. II. 116 sqq. 

5 ) Bacch, 4. 8. 46. te faciam — confossiorem soricina nenia. 

6 ) Pseadol. 5. 1. 32. Id fait nenia ludo. 

7 ) Hor. sat. 2. 6. 79 sqq. 

turnio ita retractasse, ut, cum iam antea contra ea, quae in elementis doc- 
trinae metricae exposuerat, non multa dici possent, nunc in epitome tem- 
peratius exploratiusque scriptis omnino plaudendum sit Sed hac de re plu- 
ribus dicam in ea scriptione, cuius editionem paraturus sum. Hoc loco id 
unum memoro, in epitome etiam Scipionum elogia, quae Hermannus in 
elementis nescio qua de causa omiserat, inter exempla ^certissima (( versus 
Saturnii recenseri. Neque tamen eodem modo ac Niebuhrius et a ceteris 
viris doctis paullulum discedens versus distinxit , sed ita , ut omnium optime 
eorum Saturniorum, quos Terentianus Maurus ceterique grammatici des- 
cripserunt , indolem ac formam exprimant. Quare operae pretium me esse 
facturum ratus, si hos versus accurate transtulerim , eorum exempla infra 
posui. 

Elogium igitur Barbati Hermannus in hunc modum scribendom esse 
censet ; 

Corn61ius Lucius Scipio Barbatus 

Gnaev6 patre prognatus fdrtis vir sapiensque 

cuiiis forma virtuti parissuma fuit. 

consul censor aedilis qui fuit apud vos. 

Taurasiam Cesaunam Samniumgwe cepit 

Subigit omnem Lucanam 6bsidesque abducit. 
Elogium Scipionis Asinae sic ab eo distinguitur et suppletur : 

hunc linum plurimi cons£ntiunt Rowwzm 

Romat bonorum optumum fuisse virum. 

Lucium Scipionem filium Barbati. 

consul censor aedilis hic fuit apud vos. 

hic c^pit Corsicam A16riamque urbem. 

dedit dicavit Tempest4tibus aedem merito. 
Denique elogium filii Africani, flaminis et auguris, quod ego ab huius 
metri forma remotissimum iudicavi, sQcundum praecepta metricorum ita 
conformavit : 

qui apicem insigne 

dialis flaminis gessisti, mors perfecit 

tua ut essent omnia br6via , honos , fama , 

virtusque gloria atque ing6nium , quibus si 

in 16nga licuisset tibi utier vita, 

facile superasses gl6riara maiorum. 

quar6 lubens te in gremium, Scipio, recepit 

terra Publi prognatum Publio Corneli. 

Quis est, qui nunc obloquatur Hermanno revocanti tam facile ad me- 
trum vulgare versiculos, neglecto quidem accentu naturali, sed minime 
contorte, paucis tantum supplementis adiectis? 

De Barbati insuper elogio verbum addendum est. Scilicet ubi dixi,*) 
Niebuhrium in distinguendis versibus e suo ingenio et arbitratu mutasse 
videri, ut tetrametros inde efficeret Bacchiacos, sentio iam me iusto lon- 
gius esse provectum. Et omnia quidem mallem quam iniuste facere ad- 
versus virum de antiquitate Romana meritissimum. Nec mihi dubium fuit, 
quin Niebuhrius amplius sexennium Bomae moratus, pius sepulcrorum Sci- 
pionum cultor, 2 ) diligentissimus , quoad licuit (et pro dolor ! ne tali quidem 
viro scrinia ex optato patebant), musei Vaticani investigator , optimo iure tes- 
taretur, manifestissimam versuum distinctionem exstare. 3 ) Sed, quoniam 
Piranesii et Viscontii opera non praesto erant , titulum ex Orellii collectione 
repetii, apud quem aliter versus disiunguntur. Iam video Eggerum quo- 
que, virum doctissimum, ad quem relegavi, accurate Italos secutum, pro 
certo affirmare, in Barbati elogio lineolis &d%ovg ita segregari, ut omnino 
quinque sint, in hunc modum : 

CORNELIYS. LVCIVS. SCIPIO. BABBATVS. GNAIVOD. PATRE. PR00NATVS. FORTIS. 

VIR. SAPIENSQVE — 
QVOIVS. FORMA. VIRTVTEI PARISVMA FVIT — 
CONSOL CENSOR. AIDILIS. QVEI. FVIT. APVD. VOS — 
TAVRASIA. CISAVNA SAMNIO. CEPIT — 
SVBIGIT. OMNE LOVCANA. OPSIDESQVE. ABDOVCIT. 

Qua quidem ex re palam fit, versus a primo et ultimo inclusos plane 
cum Niebuhrii versibus congruere. Et facere non possum quin bic mo- 



*) P. 14. 

2 ) Cf. epistolae Roma datae in libro : Lebensnachrichten iiber B. G. Niehuhr II 
Nro. 317 sqq., in quibus locus valde est memorabilis, qui legitur p. 269: »Ich trachte 
darnach , das Grab der Scipionen zn kaufen. Das ist charakteristisch fur dies neue Rom, 
dass im Jahr 1780, als dies einzige ehrwiirdige Denkmal des Alterthums entdeckt ward, 
die noch ganz erhaltenen Gerippe des Scipio ans ihren Steinbetten gerissen und wegge- 
worfen wurden ! « 

3 ) Iuvat hoc loco ipsius verba repetere ei historiae Romanae editione quarta 
p. 271. not 684: »Auf dem Sarg des L. Barbatus sind die Verse durch trennende Striche 
augenscheinlich bezeichnet: in den Inschriflen seines Sohns und des Flamen biiden sie 
ebenso viele Zeilen , und sind als solche durch ihre sehr verschiedene Lange ebenso sicber 
zu erkennen, wie in den jungern die Elegen.* Not. 685: » In der drttten habe ich si 
vom Ende des dritten an den Anfang des folgeuden, maiorum vom Anfang des siebenten 
an den Schluss des vorhergehenden Yerses gebracht. Durcbgehends ungenau sind es die 
^teiumezen am allermeisten in der Abtheilung der Verse. a 

neam , etiam auguris flaminisque titulum apud Orellium parum accurate ex- 
pressum esse. Nam non solum v. 6. facteis excidit , sed etiam v. 3 virtv- 
TESQVEpro virtvsqve scriptum est, singulaeque litterae additae sunt, quae 
in ipso monumento deficiunt. 

Quod metiendi modum attinet, pro certo nunc habeo, Niebuhrii eam 
fuisse rationem, tit, liberiore quodam modo, non modo de Bacchiis, sed 
etiam de aliis pedibus trisyllabis adhibendis cogitaverit. Sed quoniam haec 
res tribus verbis transigi nequit, eam alii loco reservamus. 

Quae disputavi de auctoritate grammaticorum Marii Victorini et Atilii 
Fortunatiani,*) iis plura addi possunt alio loco non omittenda. Nunc de 
sententia mea pauca tantummodo adiiciam. Marium Victorinum clarissimum 
Atilio Fortunatiano ignobili potiorem et praestantiorem esse duxi, quia ille 
de versu Saturnio veriora et simpliciora tradidit; sed nunc comperio, et 
Santenium Atilium a Victorino expilatum censuisse, 2 ) et Car. Lachmannum, 
cuius his de rebus acre solet esse et elegans iudicium, priorem saltem Ati- 
lianorum commentariorum partem (quae est apud Putschium inde a p. 2671 
usque ad p. 2685) insignem et ipsius Terentiani Mauri fontem habere. Qua de 
re quoniam Gaisfordii et Lachmanni editiones non ad manus sunt, liberum 
iudicium ad aliud tempus reiiciam. Coniuncta est autem haec quaestio cum 
illa de aetate et auctoritate Terentiani Mauri, quae adhuc sub iudice 
est. Et de Atilio quidem Fortunatiano res plane videtur esse incerta. De 
Mario Victorino nulla est dubitatio, siquidem noster Victorinus, cuius est 
apud Putschium 3 ) ars grammatica et de orthographia, in qua arte gramma- 
tica sub finem libri secundi de didascalicis metris inscripti caput est de versu 
Saturnio, 4 ) si hic Victorinus, inquam, idem est ac ille celeberrimus sub 
Constantino urbis Romae rhetor, cuius honorificentissime mentionem faciunt 
sancti Hieronymus et Augustinus. 5 ) Sed et alter est Victorinus praenomine 
Maximus , cui Lindemannus libellos tres de re grammatica, de carmine heroico, 
de ratione metrorum tribuit quippe homini haud admodum doctrina gramma- 
tica insigni. Quamquam in editione Adami Petri 1527 et in codice Bobiensi 
Maximi praenomen auctori dumtaxat opusculi de ratione metrorum assig- 



*) P. 28 sqq. 

2 ) Ad Terent. Bfaur. p. 352 sq. 

3) P. 1450 sqq. 
«) P. 2586 sq. 

5 ) Cf. Suringar hist. crit. scholiast. latin. Pars I. p. 153 sqq. 

Datur , quod apud Putschium *) Marii est. Eiusdem Maximi vel Marii \i~ 
belli de grammatica et metris in codice autiquissimo Bernensi Nro. 336, 
neglecto a Lindemanno, Scauro cuidam et Palladio adscribuntur , 2 ) ita ut 
non parva de faoc nomine perturbatio in codicibus et editionibus existat. 
Utut res se habet, equidem nostrum Victorinum, qui de versu Saturnio 
scripsit, donec certiora edoctus sim, Atilio Fortuuatiano et tempore et 
doctrina antecessisse crediderim. Itaque Fortunatianum ex Victorino, non 
Victorinum ex Fortunatiano hausisse censeo. Qua de re ut unusquisque 
iudicium facere possit, utque mea sententia de Fortuoatiano Victorinum 
ad verbum excrihente planissima fiat , quae uterque de versu Saturnio prae- 
cipit, e regione postta infr& adscripsi. 



Marlus Vlctorinus. 

m 

De Saturnio versu. 

Et quoniam sub occasione versus hu- 
ius se tempestiva etiam nobis alia sugge- 
rit species, consentaneum reor hoc Ioco 
dicere de natura et origine huius versos, 
cui prisca apud Latinos aetas, tanquam 
Italo et indigenae , Saturnio sive Faunio 
nomen dedit, sed falluntur; a Graecis enim 
varie et muUiformiter inductus est , nec tan- 
tum a comicit, sed etiam a tragieis. Nostri 
antiqui usi sunt ea (l eo) non observata 
lege nec uno genere custodito , sed praeter- 
quam quod durissimos fecerunt, etiam alios 
longos, alios breviores inseruerunt, quorwm 

est hic : 

Turdis edacibus dolos comparas amice. 

Item: 
Ferunt pulcras creterras auteasque lepistas. 

Et apnd Naevium: 
Novem lovis concordes filiae sorores. 

Videtar tamen e duorum versuum mem- 
bris compositus, dimetri et quadrati. Con- 
stat autem pedibus sex et semipede. Nam 
primos tres pedes et semipedem habet ex 



Atillus Fortunattanus. 

De Saturnio versu. 

De Saturnio versu dicendum est, quem 
nostri existimaverunt proprium esse Itali- 
cae regionis , sed falluntur. A Graecis enim 
varie et muttis modis tractatus ett , non 
soluma comicis, sed etiam a tragicis. No- 
stri autem antiqui (ut vere dicam, quod ap- 
paret) usi sunt eo non observata lege , nec 
uno genere custodito inter se versus , sed 
praeterquamquoddurisshnos fecerunt, etiam 
alios brevioreSy alios longiores inseruerunt, 
ut vix invenerim apud Naevium, quos 
pro exemplo ponerem. Apud Euripidem 
et Callimachum inveni tale genus: 

Turdis edacibus dolos comparas amice. 

Apud Archilochum tale: 

Quem non rationis egentem vicit Archimedes. 

Et tertium genus: 

Consulto producit eum quo sit impudentior. 

Apud nostros autem in tabulis antiquis, 
quas triumphaturi duces in Gapitolio fige- 
bant, victoriaeque suae titulum Satur- 
niis versibus prosequebantur , talia re- 
peri exempla; ex Regilli tabula: 



i) P. 1938. 

2 ) Godex singularem hanc exhibet inscriptionem : mcipit Audaeis de Scauri et Pal~ 
ladii Ubris excerpta per interrogaiionem et responsionem. Gf. Sinneri catalog. I. 621 sqq. 

parte prima dimetri, reliquos vero tres 
pedes, qui sunt ultimi, habet a parte 
prima quadrati tragici trochaici, ut: 

Cam victor JLemno classem Dortcam appulisset. 

Est autem duabus primis syllabis lon- 
gior ab hendecasyllabo , nam uno pede 
in capite hendecasyllabi posito , Saturnius 
versus fiet: cuius exemplum MeteUi pro- 
proposueruni de Naevio aliquotiens ab eo 
lacessiti, ita: 

Malum daburU Metelli Naevio poetae. 

Nam malum dabunt Metelli clauda pars 
dimetri iambici est, dehinc Naevio poetae 
tribus Trochaeis constal, quod f Phalae- 
cium vocamus; nec quicquam oberit Tro- 
chaeo, quod semper in metris indifferen- 
ter, sicut superius diximus, ponitur, tres 
Iambos cum syllaba et tres Trochaeos. 
Ergo erit prima pars (id est: malum da- 
bunt Metelli) talis, qualis est: Adest celer 
Phaselus, item: Memphitides puellae; se- 
quens (Naevio poetae) talis est , ut est : 
Bacche plaude Bacche. f Sane ut in d$- 
casyllabo primus pes incertus est, ita ut 
in hoc duo primi pedes variantur: 

lam nunc vocet Camoenas quis novem sorores, 

qui ut terminus a Spondeo incipit. 1 ) Qui- 
dam volunt hunc feriri sexies et recipere 
pedes septem, hoc est, Spondeum, Iam- 
bum, Pyrrhichium, Pariambum, Dactylum, 
Trochaeum, Anapaestum, e quibus est 
Thacomestus, et nasci a triraetro sca- 
zonte; alii vero omnes duodecim pedes 
admittere, neque semper eum, ut illi as- 
serunt, nasci e trimetro scazonte. Unde 
apud omnes grammaticos super hoc ad- 
huc non parva lis est. 



l ) Locum hunc corruptum et sensu 
carentem Santenius ad Terent. Maur. v. 2514 
p. 355 probabili coniectura ita sanavit: 
»Sane ut in hendecasyllabo primus pes in- 
certus est, ita et in hoc duo primi pedes 
variantur : 

Iam nunc vocet Camenas quis novem sorores. 
qui Saturnius spondeo incipit." 



Duello magno dirimendo, regibus subigendis. 

qui est subsimilis ei , quem paulo ante 
posui : 

Consulto producit eum quo sit impudentlor. 

In Acilii Glabrionis tabula: 

Fundit fugat posternit maximas legionis. 

Apud poetam Naevium hos repperi 
doneos: 

FerutU pulchras paterat aureas lepidas. 

Et alio loco : 

Novem Iovis concordes filiae sorores. 

Sed ex omnibus istis, qui sunt asper- 
rimi et ad demonstrandum minime accom- 
modati, optimus est, quem Metelli propo- 
suerunt de Naevio aliquoties ab eo versu 
lacessiti : 

Malum dabunt MeteUi Naevio poetae. 

Hic enim Saturnius constat ex Hippo- 
nactei quadrati iambici posteriore com- 
mate et f Phalaecio metro. 1 ) Hipponactei 
quadrati exemplum: 

Quid immerentibns noces ? Quid invides amicis ? 

Nam Malum dabunt Metelli simile est 
illi: Quid invides amicis? Gui detracta 
syllaba prima facit Phalaecion metrum: 
Invides amicis, ex quibus compositus est 
hic Saturnius, ut sit par huic: 

Quid invides amicis ? Invides amicis. 

Hoc modo: 

Malum dabunt MeteUi Naevio poetae. 



*) Hoc loco, quemadmodum apud Vic- 
torinum pro Phalaecio PhaUico scribendum 
esse, errore scripturae, qui in codicibus 
sexcenties occurrit, iam Santenius ad Ter. 
Maur. v. 2555 p. 359 adnotavit, quod etiam 
God. Hermannus elem. doctr. metr. p. 610 
sq. restituit. 

Atilfns Fortanatlanns. 

y 

De Saturnio. 

P. 2698. Saturnio metro primam in 
Italia asi; dictam aatem a Satarnia arbe 
veslutissima Italiae. Hic versas obscaras 
quibusdam videtur, quia passim et sine 
cura eo homines utebantur, maxime ta- 
men triumphaturi in Gapitolio tabulas hu- 



iasmodi versibas incidebant, id est sic: 

Summas opes qui regum regiag refregit. 

Habet autem prima parte iambicon di- 
metron catalecticon , in secanda trochai- 
con dimetron brachycatalecticon, quod et 
Ithyphallicum diximus, ut: * 

Dabunt malum MetelU Naevio poetae. 

Getera (sc. metra) partim. in Horatio 
recognosces, partim in archetypis aucto- 
rum libris, unde haec excerpsimus. 



Terentianus Mauras. 



De Salurnio carmine. 

Aptum videtur esse 

Nunc hoc loco monere, 

Quae sit figura versus, 

Quem credidit vetustas 

Tanquam Italis repertum 

S^turnium vocandum. 

Sed est origo Graeca 

Illique metron istud 

Gerto modo dederunt; 

Nostrique mox poetae 

Rudem sonum secuti, 

Ut quaeque res ferebat, 

Sic disparis figurae 

Versus vagos locabant. 

Post rectius probatum est, 

Ut tale colon esset 

Iunctum tribus trochaeis, 
Ut si vocet Gamenas quis novem sorores 
Et Naevio poetae sic ferunt Metellos, 
Gum saepe laederentur, esse comminatos : 
Dabunt malum Metelli Naevio poetae. 
Dabunt malum Metelli clauda pars dimetri; 

Dabunt malum Metelli, 

Adest celer Phaselus, 

Memphitides puellae, 

Tinctus colore noctis. 
Post Naevio poetae tres vides trochaeos ; 
Nam nil obest trochaeo, longa quod suprema est. 

